open-index/open-wikipedia-markdown huggingface dataset:
黃之鋒

**黃之鋒**（**Joshua Wong**，），人稱「G Phone」、「河童」，係學民思潮前召集人，香港本土派組織香港眾志創黨成員、香港公開大學社會科學榮譽學士班（政治及公共行政）學生。

## 生平
黃之鋒響2012年曾經積極組織反德育及國民教育科活動（反國教運動），最後逼使政府撤回強制推行課程嘅決定。

到2014年9月，黃之鋒有份組織中學生罷課，反對人大對香港政改嘅框架限制，響添馬艦政府總部抗議時同其他人突破防線入咗政府總部東翼前地（「公民廣場」），結果畀警方拉咗，令好多人到場聲援，衝擊警方防線，於是警方動用胡椒噴霧同催淚彈驅趕，結果就令到重更加多人走出嚟抗議，引發咗雨遮革命。

10月頭，美國《時代雜誌》亞洲版將黃之鋒放上封面，標題係「The Face of Protest」（抗爭嘅面孔）。美國《紐約太陽報》亦發表社論話佢應該獲頒諾貝爾和平獎，表揚佢幫香港年輕一代爭取民主自由。

2019年，黃之鋒放監之後，積極參與反送中運動，同時宣布參選第6屆香港區議會選舉嘅南區海怡西選區，雖然佢提名期第一日（10月4號）報名，但到舉行抽籤候選人號碼嘅日子（10月24號）都依然未被確認或者取消參選資格，要押後抽籤，去到10月29號，當局正式取消咗佢嘅參選資格，係呢屆區選唯一因政治立場而被取消資格嘅參選人。

2020年6月30號，因為香港國家安全法通過，黃之鋒、周庭、羅冠聰同敖卓軒都分別喺Facebook宣佈退出香港眾志，香港眾志亦都需要摺埋。

## 事件
### 多次受政府支援對外黑客攻擊困擾
黃之鋒曾經多次引述Google發畀佢嘅警告表示，自己嘅Gmail戶口受到某啲政府支援嘅黑客攻擊，嘗試竊取密碼。

### 受二千萬購貝沙灣假新聞困擾
喺2019年10月，網上流傳一單流料話黃之鋒，以二千萬購入南區豪宅貝沙灣分層戶，當中指明係貝沙灣南灣六座中高層B室單位，買賣由美聯物業促成。黃之鋒否認事件，美聯物業之後回應話佢哋無幫黃之鋒做過任何買賣，《星島日報》記者去土地註冊處做查冊亦未見嗰個單位易手。

不過，有啲激進親中派嘅人，仍然攞呢單新聞嚟做文章。例如喺2020年香港立法會選舉民主派初選嘅投票日個陣，黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，用呢單新聞老屈佢。擾攘約10分鐘後，在場好多人指罵石房有，結果石房有自行離開現場。

### 2020年維園六四晚會非法集結案
2021年5月6號，佢同袁嘉蔚、岑敖暉、梁凱晴承認喺2020年維園六四燭光晚會入面參與非法集結罪，佢被判坐花廳10個月。

## 攷
許鎮德

**許鎮德**（**Steve Hui**，）係香港警務處警察公共關係科前總警司。

## 生平
許鎮德11歲加入少年警訊，1987年畢業後加入香港警隊，曾經響九龍西總區支援科、人事科同保安科做過。2007年到2010年，佢做時任行政長官曾蔭權嘅副官，主要負責禮儀同接待工作，同埋預先到場視察環境。佢之後做九龍東總區擔任特別項目（計劃）高級警司，策劃過將軍澳分區升格做獨立警區嘅工作。

2014年3月底，許鎮德獲升做警察公共關係科總警司，負責同傳媒溝通嘅工作。同年9月底香港爆發雨遮革命，警方每日晏晝4點都會搞記者會，絕大多數日子就係由許鎮德主持。皆因曝光率高，同埋每次開記者會都會重覆幾句說話，包括「好多謝你嘅提問」、「或者我再重申一次」、「容許我再強調」同「I will now recap in English」，英文又帶有好多港式英文口音，所以逐漸受網民留意同追捧。

2017年2月，許鎮德晉升爲助理處長。2018年5月24號正式停止香港警務處嘅職務退休。

2019年1月1號，許鎮德開始做陽光巴士有限公司執行董事，同年4月1號轉做載通國際行政總監，負責管理九巴龍運企業傳訊部、培訓及服務質素管理部、人力資源部同埋新成立嘅職員關係及福利服務部。

## 參考

類:載通國際
類:香港前警務人員‎
類:香港浸會大學舊生
梳打粉

**梳打粉**，學名**碳酸氫鈉**，係鈉嘅碳酸氫鹽，形態通常係白色粉狀，呈弱鹼性，溶落水會䆁放二氧化碳。

## 反應
渠喺攝氏50度開始就會分解，到270度完全分解。化學式如下：

2 NaHCO3 ->Na2CO3 + H2O + CO2

渠係鹼性，所以會同酸反應，例如同鹽酸反應，出氯化鈉，水同二氧化碳：

NaHCO3 + HCl -> NaCl + H2O + CO2

## 睇埋
*鹼粉（碳酸鈉）
廣州市嘅區

廣州市喺從起好成咗城到而家為止，一共變咗好多次區。其實廣州市開始分開邊個行政區域係從1921年開始一直行到而家。

## 中華民國時期
喺1921年之前，嗰時廣州唔係一個市，係一個省城。到咗1921年，嗰時重未有整區一級嘅政權組織，而係將佢哋理嘅廣州劃分成12個區。後嚟喺1928年——1930年嗰陣將南岸、澳口、增埗同西場從南海縣劃咗過嚟廣州嗰邊。喺1945年8月15號日本仔投降之後，國民政府重新將廣州劃成28個區，嗰時連租界沙面都收返。

## 中華人民共和國成立之後
下面呢度係寫明喺1949年10月1號嘅中華人民共和國成立之後，廣州究竟出過乜區：

## 註
*喺1952年9月份試過一次將嗰時8個城區變成5個城區。

## 攷
*
鹼粉

**鹼粉**，學名**碳酸鈉**，有時又叫**梳打**，係鈉嘅碳酸鹽，形態通常係白色粉狀，呈弱鹼性，可以清潔油跡。化學式係Na2CO3。

## 點整
加二氧化碳入哥士的（氫氧化鈉）入面，就會整到碳酸鈉。

## 反應
渠係一種鹼，所以可以同酸反應，出鈉鹽、二氧化碳同水。例如碳酸鈉同鹽酸產生氯化鈉、二氧化碳同水三樣嘢。

仲有，渠可以同氫氧化鈣反應，發生雙取代反應，產生氫氧化鈉同碳酸鈣。工業上可以用渠去整氫氧化鈉。

Na2CO3 + Ca(OH)2 → 2 NaOH + CaCO3

如果喺碳酸鈉水溶液入面加好多二氧化碳，渠會變成梳打粉（碳酸氫鈉）。

Na2CO3 + CO2 + H2O → 2NaHCO3

## 睇埋
*番梘
富強街道 (大慶)

**富強街道**（）係中國黑龍江大慶薩爾圖嘅街道，位於世紀大道卡爾加里路南側。喺基層政區改革後，2013年6月由街道轉爲社區，原先下轄嘅社區轉爲居委會。而家轄區面積29km²，人口有6692戶、18000人，其中60歲打上嘅老人家有3560人，有104棟住樓，劃成42個網格。

## 政區
富強管轄嘅社區/居委會有3個。
*社區/居委會：富強、丁香園、中林

## 攷


類:大慶政區
茴香

**茴香**，又叫**甜茴香**、**小茴香**，係傘形科茴香屬植物，亦係常用嘅香料。

## 睇埋
*孜然（安息茴香）
*刁草（洋茴香）
*八角（中國大茴香）
*茴芹（歐洲大茴香）
*藏茴香
廣州塔站 (有軌電車)

**廣州塔站**（；）係海珠有軌電車嘅西邊總站，2014年12月31號朝早9點正式開通，位置喺閱江西路同藝苑路嘅交界北邊地面，北邊隔籬冇幾遠就係廣州塔碼頭；東邊隔籬冇幾遠就係廣州塔。

呢個站同萬勝圍站一樣都可以轉地鐵。

## 結構

呢個站係地面嘅側式月台車站。喺車站嘅西邊有條渡線畀冚唪唥啲車返轉頭，而路轨最西邊同交叉渡線西南邊都有留返接口嚟延長成條線。另外，喺月台西北邊有條存車線，專門喺列車臨時用嗰陣用。
### 月台

## 附近嘅建築同景區
* 廣州塔
* 廣州塔碼頭
* 新鴻花園
* 珠江帝景苑
* 赤崗塔

## 接駁交通
*地鐵：
*:：廣州塔站
*巴士：
*:262、468、旅遊1
*輪渡：
*:廣州塔碼頭

## 註

## 上一站·下一站




類:廣州有軌電車站
富強

嘅字面意思係「民眾康裕、國家強大」，可以係：

*富強街道，多處
*富強鄉，黑龍江鶴崗綏濱嘅鄉
*富強鎮，黑龍江齊齊哈爾拜泉嘅鎮
*富強路街道，內蒙古包頭青山區嘅街道
*富強輪胎，臺灣最大嘅翻新呔製造商
*富強胡同，北京東城區西部一條巷
**富強胡同6號、甲6號、23號四合院，位於富強胡同一處文物保護單位
*富強堡站，甘肅永登嘅火車站，屬蘭新鐵路
*中國富強金融，香港一間公司
*富強苑，香港一個居屋屋苑
*富強機場，陝西安康嘅機場，籌建緊
*富強敎區，越南一個天主敎敎區，屬胡志明市總敎區
正典

**正典**源自希臘文**, **，意思係「規則；量尺」，英文係**Canon**。喺基督宗教，因為教父時期為咗系統化神學內容以回應異端嘅挑戰，就將成個基督宗教嘅經典分為正典、次經同偽經三個層級。正典係完全可靠嘅經典，而家通用嘅拉丁版聖經就係喺呢一次嘅集結而成為正典。「次經」係一啲作者重未能夠完全確定嘅作品，次經嘅內容通常冇損於正統神學嘅內涵，因此仍然有參考價值。最後一個等級嘅「偽經」就係指嗰啲「次經以外嘅著作」，內容係一啲未能確定真假嘅著作。

## 正典一覽
:舊約聖經
:新約聖經
友愛

**友愛**可以係：
*友情
*友愛邨，香港新界屯門一個公共屋邨
**友愛站，附近嘅站
李建成

**李建成**（），字**毘沙門**，中國唐朝高祖李淵大仔。隴西成紀（家陣甘肅秦安西北）人。原本係皇太子，後來二細佬李世民發動玄武門之變，李建成俾箭射死。之後李建成尐仔女全部俾李世民殺死嗮，冇咗後患，兩父子都踢出皇室。後來李世民做咗唐太宗，追封李建成做**息隱王**，當佢親王噉葬，後來又追封做**隱太子**。

## 玄武門之變
### 害人
秦王李世民功績卓越，太子李建成驚李世民會搶走皇位。為咗削弱嚟自李世民嘅威脅，李建成做咗種種應對，李建成同李元吉一齊，暗算李世民最重要嘅謀士房玄齡同杜如晦，將佢哋革扯，而後又派人殺死李世民嘅重要將領尉遲恭，失敗後又詆毀尉遲恭，尉遲恭經李世民求情先唔使死。為咗削弱李世民嘅力量，當突厥人喺公元626年頭入侵邊境嗰陣，李建成同李元吉去抵抗突厥人，想趁機攞走李世民幕府嘅勁揪將領同士兵，李建成同李元吉重金賄賂李世民手下嘅關鍵人物，希望佢哋倒戈相向。李世民反擊，收買玄武門嘅禁軍將領常何去做自己友。

### 兵變
武德九年（626年）六月三日，李世民向老豆李淵篤李建成、李元吉同尹德妃、張婕妤背脊，話佢哋通姦偷情，淫亂後宮。李淵即刻對四人私通亂倫做個調查。第二日一早，張婕妤將李世民對佢哋嘅控告通知李建成同李元吉，佢哋決定唔去朝廷而擅自去見皇帝，講道理，之後騎馬去太極宮，想為自己辯護，結果喺玄武門遇到李世民嘅埋伏，李建成俾李世民射殺，李元吉亦都俾尉遲恭射死，史稱玄武門之變。

## 身後
李世民之後攞住大權執政，李淵落柯打畀李世民管國事。李世民殺死嗮李建成同李元吉嘅仔，重喺宗籍度刪咗佢哋個名，趕盡殺絕。李世民做咗唐太宗之後，恢復李建成喺宗籍嘅名，追封佢做**息王**，謚號**隱**，後來恢復太子身份，嗌**隱太子**。

## 屋企人
### 老婆
*鄭觀音。後來鄭觀音個墓出土，有詳細記載。

### 仔
*李承宗，620年六月封太原郡王，早死
*李承道，620年六月封安陸郡王
*李承德
*李承訓
*李承明
*李承義

### 女
至少有五個女，其中三個未有喺歷史上記載。

*二女李婉順，嫁畀劉應道，嗌**聞喜縣主**。
*細女歸德縣主

## 參考
鄭秀妍

**鄭秀妍**（；；；），藝名係Jessica（），係韓裔美籍女歌手，喺美國加州舊金山出世。2000年去韓國旅行嗰陣俾韓國SM Entertainment發掘。2007年以女子組合少女時代出道，擔任主唱。佢嘅細妹係f(x)成員Krystal。佢喺2014年9月30號喺微博發表文章聲稱自己被迫離開少女時代，但SM Entertainment指Jessica係退出少女時代。

2016年，Jessica加入新公司Coridel Entertainment，宣佈會個人出道，喺同一年嘅5月16號推出第一張迷你專輯《With Love, J》同公開主打歌《Fly》嘅MV，正式個人出道。喺同一年嘅12月10號推出第二張迷你專輯《Wonderland》，專輯有六首歌，其中四首歌係由Jessica填詞。

## 早期生涯
1989年4月18號，Jessica喺美國加州舊金山出世。細個喺舊金山長大，自細父母就畀充足嘅美式教育同埋環境Jessica，所以佢可以講得一口流利嘅英文，再加上5歲嗰陣父母就教佢韓文，所以Jessica嘅英文同韓文都好好。喺未俾SM Entertainment公司揀做練習生之前，佢一直喺舊金山就讀當地嘅中小學，被揀做練習生之後佢去咗韓國，並且轉學到喺首爾嘅Korea Kent Foreign School繼續學業，同佢同校嘅重有少女時代嘅成員Tiffany。

2000年2月，Jessica 12歲跟住屋企人一齊去韓國旅行，當佢同細妹鄭秀晶喺樂天百貨購物商場行街嗰陣，意外俾SM Entertainment嘅星探發掘同埋邀請兩姊妹一齊入公司做練習生。

Jessica喺2007年8月5號以女子組合少女時代出道，練習時間長達七年零六個月，係少女時代訓練時間最長嘅成員。

## 音樂事業
### 少女時代
Jessica喺2007年8月5號以《Into The New World》正式出道。

2014年9月30號，Jessica喺佢嘅新浪微博話，收到公司同埋另外八個成員嘅通知，由即日起唔再係少女時代嘅成員。以下係Jessica嘅原文：

### 個人歌唱生涯
2008年3月3號，Jessica被邀請喺團體8Eight嘅歌曲《我愛你（I Love You）》入面獻唱，Jessica雖然無喺MV演出，但係喺幕後做和音，呢首歌最後收錄喺8Eight第二張專輯「Infinity」入面。

2009年7月11號，Jessica參加MBC《無限挑戰》嘅《奧林匹克歌謠祭》，同朴明秀合唱歌曲〈冷麵〉，喺多個音樂排行榜攞到第一位，當時喺排行榜上甚至壓過《說出你的願望（Genie）》，所以佢得到左「Team kill sica」嘅花名。

2010年10月13號Jessica發佈左單曲《甜蜜快樂（Sweet Delight）》，呢首歌係Jessica第一次自己一個唱一首歌。

2011年5月18號，Jessica為KBS電視劇《浪漫小鎮》主唱插曲《淚水溢流（눈물이 넘쳐서）》。

2012年1月19號，Jessica同金振杓為KBS電視劇《暴力羅曼史》合唱插曲《怎能（어쩜）》。同年8月15號，Jessica同細妹f(x) Krystal為SBS電視劇《致美麗的你》合唱插曲《Butterfly》。9月14號，Jessica為KBS電視劇《大王的夢》演唱插曲《心路》。10月14號，Jessica同細妹f(x) Krystal、前EXO成員Kris為BoA主演嘅電影《COBU》合唱插曲《Say Yes》。10月18號，Jessica代言PYL汽車廣告同埋演唱廣告歌《My Lifestyle》。

2013年7月2號，Jessica為tvN電視劇《戀愛操作團：大鼻子情聖》演唱插曲《The One Like You》。

## 個人事業
2014年8月6號，Jessica喺微博宣布自己嘅太陽眼鏡牌子「BLANC」即將上市。9月6號，Jessica同李寧牌運動服飾合作，推出一系列「LI-NING X Jessica」產品，同埋喺廣州搞粉絲見面會，佢細妹鄭秀晶以特別嘉賓嘅身份出席呢個活動。10月6號，Jessica嘅太陽眼鏡牌子「BLANC」宣布改名做「BLANC & ECLARE」，Jessica話：「雖然ECLARE比預期早左推出，但係我對於可以將BLANC & ECLARE帶到另一層次覺得好驕傲。同時，隨住呢個牌子得到大家嘅熱烈支持，我向大家保證，我地會保持謙虛嘅態度，努力不斷咁尋求多方面嘅發展同埋創新。」，「BLANC & ECLARE」嘅總部將會喺2015年搬去美國紐約。

## 參考

## 出面網頁

* JESSICA
* 
*  
*  
*
富強街道

係中國黑龍江省嘅街道名，可以係：
*富強街道 (齊齊哈爾)，齊齊哈爾碾子山區嘅街道
*富強街道 (大慶)，大慶薩爾圖區嘅街道
*富強街道 (七臺河)，七臺河茄子河區嘅街道
龍之谷 (搞清楚)

**龍之谷**除咗係一種喺2010年7月開始營運嘅網遊之外，重可以係：

; 遊戲
*龍之谷：勇士：2014年1月9號開始封測嘅一份頁游。
*龍之谷：大陸探險：喺2014年7月30號開始封測，2014年11月5號停止營運嘅手游。
*破曉之光：2015年12月開始內測嘅一款手游。之前嗌過「龍之谷：破曉奇兵」同「龍之谷：破曉」。

; 電影
*龍之谷：破曉奇兵：喺2014年8月1號開播嘅一部3D電影。

; 動畫
*龍之谷 (卡通片)：2015年8月20號開播嘅動畫。
龍之谷：大陸探險

**龍之谷：大陸探險**（；；）；臺灣嗰邊嗌**新龍之谷大富豪**（；），係一款由韓國公司EYEDENTITY GAMES同盛大遊戲一齊負責開發嘅手機遊戲。呢種遊戲同大富翁差唔多噉玩法，但同大富翁遊戲唔同，呢種遊戲係加入咗《龍之谷》遊戲入面出現過嘅人氣副本同巢穴啲嘢，重可以整成以象徵性嘅波士怪物嘅地標。而呢種遊戲喺2014年7月30號開始營運，2014年11月5號結束營運。

## 核心玩法
### 揀牌抽籤，邊位先玩
呢個遊戲喺開始嗰陣先揀張牌，如估出「優先」呢兩個字就係先丼骰仔嘅玩家。

### 輪到指定玩家丼骰仔
到咗指定玩家丼骰仔嘅話，就㩒有兩粒骰仔嘅相嚟丼骰仔（有時間限制，超時就自動判成託管），角色就會按返丼出的兩粒骰仔嘅數加埋一齊，就去到邊個格。佢根據㩒住兩粒骰仔嘅相嚟話要丼幾多，㩒得越耐嘅話，好大幾率會出大數（最細係2，最大係12）。但係如估丼出嗰兩個數都係一樣，嗰個丼出咗兩個數嘅玩家重可以繼續丼多一次骰仔，不過遇到以下呢啲情況（是但一個）就例外：
#同一個玩家連續丼咗3次骰仔而且丼出嗰兩個數都係一樣。
#丼出一樣嗰兩個數去到嘅格係次元裂縫。
#丼出一樣嗰兩個數去到嘅格係大陸探險。
#丼出一樣嗰兩個數去到嘅格係魔法卡，而且出嘅係以下呢啲卡（是但一張）：
#:4-1. 去次元裂縫
#:4-2. 去大陸探險
#:4-3. 去賭場
#:4-4. 神行
#:4-5. 去鐵匠鋪
#喺踎緊骰仔監嗰陣丼出兩個數都係一樣嘅
如估出現上面第1、2同4-1嘅情況（是但一個），就即刻入去次元裂縫踎2輪骰仔監，冇得繼續丼。如估出現上面第5嘅情況，可以喺次元裂縫入面提早出返嚟。

### 買地同起樓
買地同起樓方面，同一般嘅大富翁遊戲一樣：
:如估先到嗰個格係冇主人霸過呢度，可以先霸個地嚟起。有打折優惠或打折優惠卡響度嘅玩家凈係用好少錢就買到嚿地。
:如估玩家經過咗最先起嘅樓嗰度，按建築風格重限制咗起樓。
:如估玩家到咗嗰隻格係唔同主人嘅話，唔好意思，要畀過路費。
:可以通過㩒嚿地方嚟查吓起樓價錢同要幾多過路費
:建築可以俾人出卡拆走都得。不過噉樣買咗嗰嚿地嘅人可能要使好多錢。
:隻格可以俾人搶走都得。
:如估其中一隻格出現咗3級建築嘅話，可以起地標建築。不過地標建築一定要去遊戲首頁嘅地標商鋪先至有得買，而且一買返嚟就係永遠都有得用。

### 搶走地皮
喺到咗人哋嘅地皮嗰陣，可以出雙倍價錢嚟買低都得。有打折優惠或打折優惠卡響度嘅玩家凈係用好少錢（不過搶走地皮比原價貴一倍到，要小心啲）；但係有咗地標建築嘅格係唔搶得嘅。

### 點樣先算贏
如估遊戲出現以下呢啲事但一個情況就比賽結束：
#凈係得返一位玩家或一個隊重喺度玩緊，其他凈低嗰幾家都冚唪唥執嗮笠。
#如估用嗮冚唪唥嘅輪數，就睇邊位最有米（有米程度＝總資產＋自己揸住幾多錢）。
#邊位玩家最先霸咗3個地區
#:1個地區＝同邊連續2—3個格仔，唔計城鎮。
#:如估冚唪唥嘅巢穴都係清一色嘅，都計最先霸咗3個地區。
#同邊冚唪唥嘅格仔都俾一個人或一個隊霸嗮。

## 贏咗嗰隊點獎？

## 史
### 第一次營運（2014年7月30號——2014年11月5號）
呢款遊戲喺2014年7月30號開始營運之後受到好多玩家關注同歡迎，但喺呢次公測入面，由於代理商發現咗遊戲記憶體入面出現咗好麻煩嘅問題，一定要畀返去開發商搞好咗先至畀返出嚟嘅。就係噉，呢個遊戲喺2014年11月5號10:00開始，遊戲嘅服務器正式閂門。

## 攷
### 遊戲資訊
* 龙之谷大陆探险怎么胜利 获得胜利条件介绍 小皮游戏
* 龙之谷大陆探险今日在台湾正式上架 小皮游戏
* 《龙之谷》正版手游曝光!开拓大富翁类蓝海 17173
* 龙之谷大陆探险正版手游曝光 开拓大富翁类蓝海  七匣子网

### 營運資訊
* 龙之谷大陆探险11月5日起暂停服务通知

類:網上遊戲
類:Android遊戲
類:iOS遊戲
李承乾

**李承乾**（「乾」讀「虔」，；），字**高明**（），係李世民同長孫皇后個大仔，係基佬，亦係大唐貞觀初期嘅太子。

## 生平
李承乾喺承乾殿出世，所以叫**承乾**。武德三年六月，俾阿爺李淵封做恒山郡王。武德五年八月，改做中山郡王。李世民登基之後封做皇太子，佢嗰時八歲，聰明得意。但係大個之後，因為有腳病，有少少跛，唔尊重老豆同師長，甚至派殺手殺死自己嘅老師。

後來五弟齊王李祐謀反俾人揭發，點知一環接一環，李承乾同七叔漢王李元昌等人嘅謀反案都揭發到出來，貞觀十八年四月六號，李承乾俾李世民廢咗皇儲個位，罰充軍去黔州，參與政變嘅趙節、杜荷、侯君集都處死。貞觀十九年，李承乾死，李世民送佢最後一程，罷朝。之後，因為長孫無忌強力支持，李承乾個細佬李治做咗太子，就係日後嘅唐高宗。

後來，渭源縣公李適之喺唐玄宗在位期間出任宰相後，提出老豆、阿爺葬禮有缺失，上疏請求將佢哋歸葬昭陵。於是李承乾被追贈為恆山王，賜謚號為「愍」，史稱「恆山愍王」。

## 屋企
*老婆蘇氏，係蘇威太孫女
*妾侍王氏，冇咩關於佢嘅資料
*良娣張氏，相傳有呢個人，但係冇咩關於佢嘅資料
*男寵稱心，同李承乾係同性戀關係，後嚟畀唐太宗處死

### 仔女
* 大仔李象，阿媽係蘇氏，封號郇國公，李適之係佢第四個仔
* 二仔李氏，相傳阿媽係良娣張氏，不過後嚟夭折
* 三仔李厥，阿媽係妾侍王氏
* 細仔李醫，相傳阿媽係良娣張氏，但係冇咩關於佢嘅資料

## 攷

類:基佬
李重茂

**唐殤帝李重茂**（）係大唐皇帝，唐中宗細仔，景龍四年（710年）六月登基，開元二年（714年）死，諡號**殤皇帝**。

## 生平
李重茂響武后延載元年（695年）出世，聖曆三年（700年）封做北海郡王，中宗神龍元年（705年）封做溫王、右衛大將軍，又做埋贈州大都督。景龍四年（710年）李顯俾人毒死，六月初四韋后暫管國家，改元唐隆。六月初七韋后立十六歲嘅李重茂做皇帝，韋后垂簾聽政。李重茂繼位唔夠一個月，六月二十號夜晚，李旦三仔臨淄王李隆基、太平公主連埋禁軍將領，起兵入宮，將韋后同安樂公主等人殺死，就係唐隆之變。

六月二十四號李重茂退位，睿宗復辟。睿宗景雲二年封做襄王，李重茂走出長安，去到集州，睿宗叫中郎將同武士五百人守備（即係監視同軟禁噉樣）。玄宗開元二年（714年），李重茂死喺房州。葬喺武功西原，死時年僅二十歲，好可能冇仔女。

## 攷

重茂
類:大唐皇帝
東方賓館

**東方賓館**可以係：

* 東方賓館 (廣州)：喺廣東省廣州市嘅一間五星級賓館，英文係。
* 東方賓館 (成都)：喺四川省成都市嘅一間三星級賓館，英文係。
東方賓館 (廣州)

**東方賓館**（；；）；之前嗌過**羊城賓館**（；）嘅名；佢係中國廣東省廣州市嘅一間五星級賓館。喺越秀區流花路同人民北路嘅交界東南邊，廣交會流花路展館嘅對面。呢間嘢重係成個廣州入面，唯一一間上咗市嘅五星級酒店。

## 史

### 設計、逳手同落成時間
呢間大廈喺1959年嗰陣，由建築師林克明同麥禹喜一齊負責設計，喺1960年8月13號開始逳手起，一直到1961年10月11號先至搞掂。

### 中毒意外同影響
舊時賓館廚房啲衛生設備落後，仲有管理不當等，1973年嘅廣交會(春季度)舉辦嘅閉幕酒會度，發生咗由嗜鹽菌引起嘅食物中毒，酒會賓客同服務員有514人領嘢，當中有200幾人需入院治理，事件引起大陸內外嘅高度關注。事發後北京多部委隨即組成聯合檢查組，南下廣州做咗成半個月嘅調查。收尾為咗改變廣交會接待外賓嘅條件，周恩來就批示由北京嘅外貿部度撥出專款6000幾萬，喺廣州先後再起咗流花賓館嘅北樓、南樓，東方賓館嘅西樓同埋白雲賓館。

## 建築設施

### 建築參數

*高度：32米
*樓層：11層樓
*佔地面積：45,000m²
*建築面積：41,800m²

### 內部設施
東方賓館入面有800間客房（新裝修、有寬頻響度）、3間餐廳同埋一間可以坐到2000幾個人嘅有遠程會議同埋同聲傳譯系統嘅多功能會議室。酒店重整咗好多種康樂設施，包括陽光花園泳池、SPA同壁球室等。重有嘅係，呢間酒店重整咗500幾個車位嘅地下停車場、10000㎡嘅綠色中庭花園同商務中心、康樂中心、美容中心、豪華商場等各種配套設施。

## 出面網頁
* 东方宾馆网站
廣東迎賓館

（）係中國廣東省廣州市嘅一間四星級酒店，喺越秀區解放北路603號。

## 史
### 中華人民共和國成立之前
根據歷史記載，南海郡尉任囂死咗之後就喺呢度起咗間任囂廟；到咗公元537年又起咗寶莊嚴寺；喺公元989年，間寺改咗名嗌「淨慧寺」；到咗1373年又變成提督府；喺1652年，由耿繼茂起咗間南王府響度；時隔七年之後（1659年），呢度又變成尚可喜嘅王府後苑；而去到1682年嗰陣，王永譽喺呢度起咗間將軍府；不過喺1861年就唔好彩，將軍府部份範圍俾英國軍隊霸咗，變成領事館，一直到1928年先至收返，嗰時就變咗間淨慧公園。到咗1931年俾人改成別墅，嗰時開始嗌「蘭園迎賓館」嘅名。 

### 中華人民共和國成立之後
1949年2月5號，中華民國行政院喺江蘇省南京市搬咗嚟呢度，而北樓就搞成總統官邸同總統府。嗰年10月14號廣州解放咗之後，軍管會就入咗嚟呢度。之後華南軍管會、廣東省人民政府交際處同佢嘅招待所、廣東省教育廳曾經嚟過呢度。而「廣東迎賓館」嘅名喺1962年5月先至改成噉嘅名。

### 改革開放之後
呢間酒店喺1984年對外開放。喺1994年嗰陣，俾國家旅遊局話咗佢係四星級賓館，甚至重喺1998年搞過大規模裝修。

## 性質
*4棟大樓
*佔地面積：57,500m²
*建築面積：30,000m²
## 酒店嘅設施
廣東迎賓館入面有差唔多400間客房響度，重有餐廳、商場、銀行、美容院、健身房、歌舞廳等。

## 接待過嘅名人
* 前中國共產黨中央委員會主席毛澤東
* 前中華人民共和國國務院總理周恩來
* 前中華人民共和國最高領導人鄧小平
* 前越南勞動黨中央委員會主席胡志明
* 前朝鮮勞動黨中央委員會總書記金日成
* 前柬埔寨首相施漢諾
* 新加坡首任總理、前內閣資政李光耀
* 美國前總統尼克遜
* 美國前國家安全顧問亨利·結星加

## 出面網頁
* 广州迎宾馆
喜鵲

**喜鵲**係鴉科雀，身主要係黑色，歐亞大陸、西北非洲同北美洲西面都有。中國人認為喜鵲叫代表有喜事。
商埠

**商埠**，又叫**通商口岸**，係一個國開放同其他國通商做生意嘅地方。大清同日本江戶幕府舊時行鎖國政策，歐洲列強逼佢哋簽唔平等條約，開商埠做生意。
小販

**小販**，又叫**流動商販**、**攤販**，係通街賣貨嘅生意人，無固定舖頭。

## 睇埋
*市集
*街市
*墟
*走鬼
同濟路站

**同濟路站**（，）係佛山地鐵（廣州嗰邊嗌）嘅車站，喺2010年11月3號開始營運。呢個站喺佛山市禪城區汾江中路同埋同濟路嘅交界嘅地底。

## 車站嘅結構
### 樓層
呢個站有2層樓嘅地下室，其中地下1樓係站廳，而地下2樓係嘅月台。

### 站廳
同濟路站嘅站廳西邊係收費區，四周圍俾人行通道同車站嘅商舖圍住嗮，而站廳嘅收費區入面有專用𨋢、扶手電梯同樓梯往返月台都得。

### 月台
呢個站有1個島式月台，喺汾江中路同埋同濟路嘅交界嘅地底。

### 商舖同自助服務
呢個站入面有商舖同自助服務，入面有便利檔、麵包檔、糕餅檔、入面重有自動櫃員機同自動販賣機，同埋可以充嶺南通、購買彩票、交水電費通交通罰錢嘅服務。

### 出入口

## 車站歷史
### 規劃
其實呢個站最先喺2002年嘅廣佛地鐵1號綫規劃入面出現咗，佢係佛山入面嘅其中一個車站。

### 施工
到咗2007年6月28號，廣佛地鐵1號綫首通段正式開始逳手起，一直到2年後嘅呢日（2009年6月28號）先至搞掂。

### 開通
去到2010年10月28——29號，呢個站正式開放畀廣州同佛山兩市嘅市民嚟搞坐車。一直到2010年11月3日嘅廣佛地鐵1號綫首通段開通咗之後先至正式營運呢個站。

### 2014年10月11號，D出入口封閉一個鐘。
喺2014年10月11號17點50分到，佛山市公安局公交分局同濟路站警務室嘅執勤人員喺巡緊呢個站嘅D出入口差唔多去到樓梯嗰邊嘅垃圾桶上面，睇到有隻冇人認嘅書包，好多人都以為呢個書包入面裝住炸彈。不過搞緊地鐵站巡邏嘅民警用咗金屬探測儀查過下，都重話可能有炸彈都未定。結果公交分局就馬上將呢個站嘅D出入口封閉，嚟查清楚呢單嘢。而特警嚟咗呢度用技術手段差過下冇人認嘅書包之後，證實冇可疑，一開包之後查到入面裝住好多生活用品同大把嘅電腦書響度，而呢個過程搞到地鐵站嘅D出入口封閉咗差唔多一個鐘。後嚟民警查過地鐵入面嘅閉路電視，證實有位廿幾歲嘅僆仔喺D出入口嘅通道入面掟咗個黑色書包喺垃圾桶上面之後就入咗站，跟住坐咗去西朗嗰邊嘅車走咗。

## 利用状况
同濟路站附近都係啲以較密集嘅住宅地區，附近有佛山樂園同好多間中小學響度。不過由於嗰時佛山地鐵線網重未搞掂，所以車站凈係得好少人嚟坐車，但喺上落班高峰嗰陣，呢個站就好多人上落。

## 註

## 上一站·下一站




類:佛山地鐵車站
類:禪城區
周庭

**周庭**（：Zau1 Ting4 ，），花名「**學民女神**」，係香港民主派女政治人，前學民思潮發言人，香港眾志創黨成員兼前常委、前副秘書長。

## 生平
周庭喺2012年反國民教育科活動已經加入學民思潮做發言人，因為佢個樣同講嘢得體可愛，所以畀唔少人譽為「學民女神」。

2014年10月10號，周庭話佢參與雨遮革命覺得身心都好攰，承受唔到壓力，所以要抖返下，同好好諗下第時喺政改運動嘅角色。

2016年，周庭夥拍親中派何君堯參演ViuTV真人騷節目《跟住矛盾去旅行》，去日本旅行。

2018年，周庭參選2018年3月香港立法會補選，不過畀香港政府選舉主任剝奪參選資格。

2020年6月30號，因為中共通過港版國安法鎮壓反送中運動，周庭、黃之鋒、羅冠聰同都分別喺Facebook宣佈退出香港眾志，香港眾志亦都需要解散。

2020年8月10號，香港警察指控周庭違反港版國安法，跟住仲拘捕埋周庭。

2023年12月3號，周庭喺IG透露自己喺加拿大多倫多一間大學讀緊碩士，並痛斥之前國安警察用盡各種卑劣手段對佢實行政治迫害，包括非法扣留佢本護照、不斷監視佢，同埋挾持佢去中國大陸，逼佢去深圳參觀吹捧中共嘅改革開放展覽同騰訊總部，甚至仲逼佢寫信多謝中共同香港警察，令佢身心備受折磨，因此佢喺好唔容易離開香港後，決定流亡海外唔再返香港，第二日香港政府唔排除話要對周庭終身追捕。2025年7月，周庭喺安省美術設計大學攞到碩士學位之後完成正式畢業。

## 參考資料

## 連結
* （公開專頁）
* 
* 
* 
* 

}}
老表，你好hea！

《**老表，你好Hea！**》（，Hea，有指正字係「迆」，），香港電視廣播有限公司拍嘅電視劇，係《老表，你好嘢！》嘅姊妹作，用翻主要角色班底，但係同《老表，你好嘢！》冇關係。由郭晉安、王祖藍、萬綺雯、王菀之同張繼聰領銜主演，監製係黃偉聲。呢套戲係2014無綫節目巡禮所介紹嘅戲，亦都係**無綫電視47週年台慶劇**。

## 演員
### 林家

### 尤家

### 福建炒飯同鄉會

### 了結堂

### 優富超市

### 其他演員

## 活動
*2014年3月31號：此劇響12:30喺將軍澳電視廣播城一廠灰位舉行開鏡拜神儀式。
*2014年10月13號：此劇響13:00喺將軍澳新都城中心二期商場L1天幕廣場舉行「老表駕臨賀台慶」宣傳活動。

## 參考
* 夫妻檔　《老表》續集狂加女友戲　王祖藍李亞男 hea完姞婚
* 《食為奴》收視回溫 王祖藍編老表續集
圖勒·奧卡羅蘭

**圖勒·奧卡羅蘭**（發音，；；）係一位愛爾蘭盲人豎琴演奏家、作曲家。佢被好多人認為係最能夠代表愛爾蘭嘅音樂家。

## 參考
海旁大道站

**海旁大道站**（）係加拿大溫哥華架空列車加拿大線嘅一個車站，位於海旁大道同甘比街交界處東南邊上高。

## 車站結構

## 參考

類:溫哥華架空列車車站
康百世卡

**康百世卡**（）係加拿大大溫哥華運輸聯線推行緊嘅，類似於廣東嘅嶺南通同香港嘅八達通嘅一種公共交通預付費卡。

運輸聯線將康百世卡系統嘅安裝、運作同維護保養外判徂畀聖地牙哥嘅Cubic Porporation。運輸聯線原本期望喺2014年年尾全面推行康百世卡，但係爾個計劃由於種種原因而一再推遲，直到2015年10月先至全面公開發售康百世卡。

## 簡介
同嶺南通、八達通唔同嘅係，康百世卡衹能夠用來搭公共交通工具，唔可以用來找其他數，連打的都唔用得。喺康百世卡正式推行之後，乘客可以喺架空列車站、西海岸快車站同海上公車碼頭，同埋指定嘅倫敦藥房買到康百世卡，或者通過打電話或上網訂購都得。

康百世卡分為六種：
* 藍卡：成人卡
* 橙卡：中小學生同長者專用卡
* 黃卡：運輸聯線合約員工卡
* 白卡：盲人專用卡
* 紅卡：政府買畀低收入人士同殘障人士用嘅搭車卡
* 單程卡：畀無指南通卡嘅乘客搭車嘅車票卡

乘客上落公共汽車同埋出入架空列車站、西海岸快車站或者海上公車碼頭都要打卡。上車/入站打卡之後，系統會自動預留夠三個收費區嘅車費；落車/出站打卡之後，系統會根據乘客經過嘅收費區嘅數量來計費，然後自動從張卡道扣費。

## 優惠
為徂鼓勵乘客用康百世卡，運輸聯線對用康百世卡嘅乘客有優惠。以下係單程車費嘅票價比較：

康百世卡全面推行之後，乘客喺自動售票機買嘅日票同月票會自動同康百世卡掛鉤。另外，乘客重可以上網登記，每個月通過銀行轉賬來自動更新月票。上網登記自動更新，免費附送防賊功能：張卡被賊偷徂可以報失，報失嘅卡會馬上凍結，唔畀賊偷用。

## 缺陷同爭議
### 預算超標
康百世卡系統最初嘅安裝預算係1億7100萬加元，但係目前嘅花費已經達到1億9400萬加元。2013年10月，運輸聯線承認：由於不可抗力嘅原因，加上通脹嘅影響，康百世卡系統將會超支達2300萬加元。

### 新舊系統唔兼容
2013年，素里當地媒體《Surrey Leader》爆料話：乘客如果喺公交車上面買車票嘅話，公交車發出嘅轉車票過唔到架空列車站嘅閘門，祇有用康百世卡先至過到閘門。而喺架空列車站嘅舊式驗票機，就讀得到公交車發出嘅轉車票。運輸聯線表示：如果要升級埋公交車嘅車票系統，令到佢等同康百世卡系統兼容，就要再追加2500萬撥款。

### 收費系統漏洞
2013年9月系統測試期間，測試員發現一個嚴重漏洞：由於公交車上面無閘門，康百世卡用戶可以靠提前打卡但係唔提前落車嘅方式，以一個收費區嘅票價搭三個收費區嘅車。為徂填補漏洞，同埋阻止客源繼續流失，運輸聯線宣佈：由2015年10月5號開始，所有乘客可以以一個區嘅價錢坐勻澌三個區嘅公交車；但係坐架空列車或者海上公車跨區就要繼續畀跨區嘅車費。

## 參考


類:運輸聯線類:大溫哥華
指南通

**指南通**（）係美國加州聖地牙哥一種預付卡，用來搭公共交通工具。2009年5月1號啟用，至2021年8月31號由全面取代指南通。

類:智能卡
天空之橋 (大溫哥華)

**天空之橋**（）係加拿大大溫哥華地區嘅一座懸索橋，跨越菲莎河，連接新西敏同素里。

## 歷史

天空之橋由韓國現代建設公司（현대건설）設計，由一間位於智利域嘅建築公司負責建造。
1987年10月28號動工，1989年竣工，1990年3月19號通車，耗資2800萬加元。

## 建築

天空之橋係一條捷運專用橋，私家車要過河要行附近嘅帕圖洛橋。天空之橋上面有三條軌道，兩條畀每日行車用，中間嗰條就用來運載維修器材或者調度列車。條橋有兩座高123米嘅橋塔，軌道離菲莎河河面超過45米高。條橋嘅水面跨度340米，全長616米，係全球最長嘅捷運專用橋。

## 參考



類:大溫哥華地區
擁軍街道

**擁軍街道**（）係中國黑龍江大慶薩爾圖嘅街道。喺基層政區改革後，2013年街道轉爲社區，原先下轄嘅社區轉爲居委會。而家轄區面積274.9km²，有9030戶、24364人，有住樓167棟。「擁軍」嘅意思係「擁護軍隊」，亦即擁護解放軍噉解。

## 政區
擁軍管轄嘅社區/居委會有5個。
*社區/居委會：五環、綠洲、八一、春雷、豐收

## 攷


類:大慶政區
掃毒

《**掃毒**》（**The White Storm**）係一部於2013年上映嘅香港警匪動作片，由陳木勝執導，由劉青雲、古天樂同張家輝主演，喺中國大陸於2013年11月29號上映，喺香港於同年12月5號上映。

## 劇情
馬昊天、蘇建秋同張子偉係自細一齊大嘅好兄弟，三個人長大後都喺香港警務處毒品調查科駐守。其中阿秋喺販毒集團入面做卧底好耐，唔能夠過正常人生活令佢極為煩躁，大哥兼上司阿天同探員兄弟阿偉成日勸解話，捉到最後一個大毒梟佢就可以歸隊。警隊高層要阿秋繼續跟進以放長線釣大魚，阿秋深感不滿。最後三兄弟決定一齊走到泰國捉捕大毒梟八面佛，幫阿秋解脫。點知，八面佛僱用傭兵部隊打擊警察，危急時刻重要阿天喺阿秋同阿偉兩兄弟中選擇一個帶走，令阿天進退兩難。

## 演員表

## 獎項及提名

## 電影歌曲
* 『心照一生』（香港版主題曲）
作詞：RubberBand、Tim Lui　作曲／編曲／主唱：RubberBand　監製：RubberBand、陳木勝

* 『誓要入刀山』（香港版插曲）
作詞：黃　霑　作曲：顧嘉煇　編曲／主唱：RubberBand

## 睇埋
*《掃毒2天地對決》
*《掃毒3：人在天涯》

## 參考

## 出面網頁
*《掃毒》喺香港官方Facebook
*《掃毒》喺香港雅虎嘅電影頁面
*
*
*
*
*
*
*
*《掃毒》新浪網專題
血癌

**血癌**（），涵蓋咗但係就唔等同於**白血病**，即係骨髓造血系統生癌，會製造出好多唔正常嘅白血球。
百日咳

**百日咳**（）係種傳染病，由百日咳桿菌引起，主要感染細路，癥狀主要係持續而劇烈嘅咳。佢通常同白喉、破傷風用同一劑疫苗去預防。
破傷風

**破傷風**係種傳染病，由破傷風桿菌引起，主要感染細路，癥狀主要係全身肌肉痙攣。佢通常同百日咳、白喉用同一劑疫苗去預防。
麻疹

**麻疹**，或者寫成**痲疹**，係種傳染病，由麻疹病毒引起，主要感染細路，癥狀主要係皮膚出紅疹。佢可以用疫苗去預防。
麻瘋

**麻瘋**，或者寫成**痲瘋**，係種傳染病，由麻瘋桿菌引起，癥狀主要係皮膚生好多塊嘅疹。抗生素被發明之前，呢隻病係絕症，病人都會畀人趕去無人嘅地方自生自滅。
白喉

**白喉**係種傳染病，由白喉桿菌引起，主要感染細路，癥狀主要係喉嚨嚴重發炎。佢通常同百日咳、破傷風用同一劑疫苗去預防。
德國麻疹

**德國麻疹**，又叫**風疹**，係種傳染病，由德國麻疹病毒引起，主要感染細路，癥狀主要係皮膚出疹。佢可以用疫苗去預防。
痄腮

**痄腮**，又叫**流行性腮腺炎**，係種傳染病，由痄腮病毒引起，主要感染細路，癥狀主要係面兩邊腮發炎。佢可以用疫苗去預防。
側疊式月台

**側疊式月台**（）係側式月台嘅其中一個類。佢同側式月台唔同，呢種月台係整成兩條軌道分成上下行唔同樓嘅月台樣，一般喺車站施工時，因為唔夠地用先至搞成噉嘅月台，不過得好少情況留返啲位嚟做同台轉車車站。

## 同佢有關嘅文
* 側式月台
* 同台轉車車站
* 島疊式月台

## 攷

類:鐵路站
類:月台
執信南路

**執信南路**（）係中國廣東省廣州市入面嘅一條馬路，喺越秀區入面，南邊喺中山二路開始，一直向北去到先烈南路嗰頭。

## 概要
全長890米，闊9—28米，雙向2—4車道。

## 名

其實呢條馬路係為咗紀念民主革命理論家朱執信先至改咗噉嘅名。呢條馬路係家吓廣州市入面，比較少見用人名嚟改名嘅其中一條道路。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[中山路 (廣州)|中山二路]]**
* 竹絲崗四馬路
* 竹絲崗三馬路
* 竹絲崗二馬路
* **[[東風路 (廣州荔灣至廣州天河)|東風東路]]**
* **[[先烈路 (廣州)|先烈南路]]**

## 特色
呢條路嘅南邊地區都係一條好靜嘅馬路；尤其喺南邊，都見到好多20世紀30年代起嘅東山特色啲屋響度。

## 攷
执信南路：革命情怀渗于路上 新快网 喺2011-09-27搵到
葉天諾

（****，），香港童星，喺香港無綫電視劇集《老婆大人II》演出過。曾就讀香港一間名牌中學。13歲加入香港足球港青計劃，攞過最有價值球員。

## 演出作品（電視劇）
*2005年《老婆大人》 飾 葛彥祖
*2009年《老婆大人II》 飾 葛彥祖（阿B）

## 演出作品（MV）
*2013年 小肥《負親》 飾 小肥童年

## 連出去
*官方網站
*
譚竣浩

**譚竣浩**（**Presley Tam**，），香港童星，曾經喺多部香港電影演出。此外，佢亦拍過多輯廣告。佢好鍾意拍戲、玩遊戲機、玩具車同埋Golf。佢阿爸喺2011年宣佈譚竣浩因為學業重要，所以暫停所有嘅演出工作。

## 簡歷
譚竣浩讀過柴灣角天主教小學，後轉讀深井天主教小學，喺日本讀過堀越高等學校。

## 電影

## 電視廣告及硬照
*《樂聲牌電飯煲》
*《玩具反斗城》

## 電視廣告
*《3M用品》
*《雀巢奶粉》
*《惠氏奶粉》
*《大金冷氣》
*《澳門百伯伴》
*《預防禽流感》
*《西九龍海翡翠》
*《香港濕地公園》
*《內地某品牌奶粉》
*《迪士尼馳車天地》
*《香港冬日節2006》
*《Rapee床上用品》
*《環保處 - 藍天行動2007》
*《PCCW多媒睇》
*《李錦記》
*《健康快車》
*《Pilot擦擦隱形筆》
*《永安旅遊小貼士》
*《Dear Soft 親柔紙巾》
*《善古寧》

## 網上廣告
*《恆生銀行》
*《樓盤 - 尚翹峰》

## 廣告硬照
*《延肝會》
*《壹週刊》
*《忽然一週》
*《Bupa保險》
*《香港旅遊協會》
*《獅球嘜橄欖葵花籽油》
*《會展婚宴服務宣傳》
*《美心西餅》

## 其他
*《海港城》聖誕特輯
*《88 地產有限公司開幕禮》
*《玩具反斗城聖誕玩具手冊》

## 連出去
* Presley Garden - 譚竣浩官方網站
* Private Blog - 譚竣浩分享空間
*
朱執信

**朱執信**（；），名**太符**（），字**執信**（），廣東番禺（而家係廣州）人，鄉下喺浙江杭州蕭山區，係近代中國資產階級革命家同理論家。1920年，佢喺東莞虎門幫孫中山剷走桂軍嗰陣，俾桂軍亂槍射死咗。佢死咗之後留低咗《朱執信集》響度。

## 生平
*1902年：佢入咗廣州教忠學堂入面學嘢，重喺學校入面搞群智社。
*1904年：佢去咗日本留學，跟住嗰年籌劃咗同盟會，重幫手出《民報》同改良派一齊傾點打仗。
*1906年：朱執信返到中國之後就嚟咗廣東省廣州市，喺軍隊入面靜鷄鷄噉搞活動。
*1908年，同趙聲、鄒魯等人一齊負責搞廣州新軍起義嗰陣因為單嘢穿咗煲，所以最後肥佬咗。
*1910年：再同趙聲、鄒魯等人一齊負責搞廣州新軍起義，但都係肥佬咗。
*1911年4月：佢參加咗由黃興搞嘅廣州起義（黃花崗之役）嚟做「敢死隊」，去打督署，點知肥佬咗，就走咗去香港避難。
*1911年嘅辛亥革命爆發咗之後，由於佢摟埋黨入面啲人同軍隊一齊搞廣東光復，最後朱執信做咗國民軍政府嘅參議院長、審計院院長等呢啲職位。
*1913年之後，朱執信積極參加孫中山領導嘅反袁鬥爭，重加入埋中華革命黨。
*喺1917年嘅護法運動入面，佢負責幫孫中山嘅大元帥府，嚟搞軍事聯絡工作。之後嗰年跟埋孫中山去咗上海度做《民國日報》同《建設》雜誌嘅編輯，嚟搞五四運動同新文化運動。

## 死
受到孫文嘅指令，朱執信喺1920年6月份就派到福建省漳州市入面趕嗮啲桂系軍閥走。返到廣州之後就準備出兵躝嗮啲桂系軍走。但係1920年9月21號，佢喺東莞虎門為咗定住桂軍同東莞民軍嘅衝突期間，俾人亂槍打死咗，終年35歲。

## 身後
由於朱執信突然死咗，搞到孫文喺軍事入面，又冇咗個緊要嘅架撐，搞到學軍事嘅蔣中正，就喺孫中山面前猛咁提高咗佢嘅地位。而孫文畀蔣中正嘅電文入面話：「執信突然死咗，搞到冇咗左右手噉，我嘅黨入面又冇乜人既識軍又可以有心噉睇人嘅。唯一就要靠嗮你喇（因為你識軍事嗰行）。」而蔣中正就喺《祭總理文》入面話：「孫中山，麻煩將執信嘅任務交畀我喇。」

## 以「執信」命名嘅嘢

### 馬路

喺廣州街頭，有一條馬路係叫「執信南路」。佢係廣州市入面比較少見用人名嚟做路名嘅馬路。而喺東莞亦有一條叫「執信路」嘅馬路。

### 執信中學

孫中山喺朱執信死咗之後，為記念佢幫手搞民主革命嘅功勞，就用咗佢嘅名，喺廣州市辦咗間執信中學。喺學校啱啱開辦無耐，重有衣冠塚擺喺學校入面。喺每年嘅4月4號至4月5號，都有好多老師、學生同舊生嚟拜佢。

### 朱執信墓

喺朱執信死咗之後，佢嘅主墳就葬咗喺先烈東路嘅沙河頂（而家嘅沙河頂站B出入口東北邊冇幾遠嗰度），而家係廣州市文物保護單位。但係主墳因為成日俾白蟻搞搞震先至搬咗去執信中學入面，而之前執信中學入面嘅衣冠塚就喺家吓嘅沙河頂。

### 執信西齋
喺上海交通大學嘅徐匯校區入面，重見到有間執信西齋響度。

## 故居
汪氏隨山館，原本喺豪賢路同倉邊路交界位，被清拆起成市房管局大樓。

## 出面網頁

* 朱执信 广州市地方志
* 民主革命家朱执信遇难 历史上的今天 - 1920年9月21日 (庚申年八月初十)
* 朱执信 广州英烈网

類:朱氏
類:廣州人
類:中國革命家
公民抗命

**公民抗命**係指公民因為唔妥政府而專登唔遵守一啲法律或者政府指令，雖然係犯咗法，但多數都係和平同埋唔暴力，譬如唔去交稅。

公民抗命呢個概念首先由美國哲學家梭羅喺1849年提出，而近代美國哲學家羅爾斯亦對公民抗命做過深入嘅表述。

公民抗命出名事例包括印度嘅甘地、美國嘅馬丁路德金、南非嘅曼德拉。
開口夢

**開口夢**，學名**夢囈**，係一種睡眠失調現象，具體表現為瞓著覺之後開口出聲，出嘅聲可以係短暫而模糊嘅聲音，到長時間嘅似講話非講話嘅聲音。

1966年，一項針對發開口夢同遺傳之間嘅研究指出：
* 父母成日發開口夢，佢等嘅仔女都有可能成日發開口夢；
* 父母兩個人都無發開口夢嘅病史，仔女都有可能發開口夢，但係唔咁頻繁；
* 大部份參加研究嘅父母，都係喺細個或者後生嘅時候開始發開口夢嘅，之前重完全無病史。

## 參考
罷課

**罷課**係種抗議方式，嗰日啲學生去參加示威活動，冇上堂。

## 睇埋
* 罷工
* 罷市
* 走堂
昃臣道

**昃臣道**係香港中環一條馬路，由德輔道中出發，經舊最高法院大樓同遮打花園之間到遮打道，再經香港會所大廈同和平紀念碑之間到干諾道中。
怡和街

**怡和街**係香港銅鑼灣一條馬路，由軒尼詩道出發，經百德新街、糖街同邊寧頓街呢幾個路口，去到高士威道。
絲帶

**絲帶**係用絲織嘅布帶，單隻顏色，通常用嚟做裝飾，亦都可以做紀念或者表達立場用。

## 信息
絲帶顏色有特別意思，例如：
*香港政治上，黃絲帶，代表撐佔中/反對政府；藍絲帶，代表撐差人/撐特區政府；綠絲帶代表中立。
*國際性標誌方面，關注愛滋病防治問題，用紅絲帶，而香港有間性質相同機構叫衛生署紅絲帶中心。

類:帶
墾丁

**墾丁**係台灣地方，喺屏東最南嘅恆春半島，而家係中華民國嘅國家公園，叫**墾丁國家公園**。
靜坐

**靜坐**係種抗議示威方式，一大班參加者會喺公眾地方齊齊坐低，通常都會保持安靜，就算舉示威牌都唔會嗌口號。
民主派

**民主派**（Democrats），字面意思係支持民主制度嘅人士，而其對應英文**Democrat**可指支持民主制度嘅人士，或民主黨人、民主黨黨員。

## 例子
*香港嘅泛民主派
*香港嘅抗爭派（抗爭派入面嘅自決派並唔等於香港獨立運動支持者）。
*澳門泛民主派，例如新澳門學社
*台灣泛綠，例如民主進步黨。民主派並唔完全等於台灣獨立運動支持者。
*中國支持民主及推動維權嘅人士，例如中國民主黨（流亡海外，未獲政府承認）
*喺美國，**Democrat**亦係美國民主黨員同埋支持者嘅通稱。
*喺其他國家，**Democrat**亦係其他國家嘅民主黨人通稱。
先賢清真寺

**先賢清真寺**（；）係中國廣東廣州入面嘅一間伊斯蘭教嘅清真寺，喺越秀區環市西路嘅草暖公園對面。呢間嘢重可以講得係廣州五大伊斯蘭聖地入面嘅其中一笪地。

## 名
其實呢度係伊斯蘭教嘅創始人——穆罕默德嘅舅父——宛葛思嘅墳墓。佢喺公元629年從阿剌伯地區嚟廣州度傳教，喺佢就快死嗰陣，教徒就問佢死咗之後葬響邊，而宛葛思就話我把箭㹃到邊就係我死響嗰度。佢講完之後就眯埋對眼嚟㹃支箭出去，而教徒搵到支箭嗰陣就係後嚟葬宛葛思嗰度。而個名最先係「清真先賢古墓」。
## 結構
呢個墳墓係西亞嘅阿剌伯式建築，出面嘅圓中間係空嘅，好似個懸鐘噉。而陵墓有門口可以入去都得，室內啱好就係宛葛思嘅墳墓，而啲人就成日喺墓室入面讀經，而且重鬼咁大聲到好似個音箱播DISCO音樂噉，所以呢度成日俾人話成「響墳」。而呢個墓地有1077平方米咁大，而建築面積有1860平方米。而響墳隔籬重有41個墳墓響度。
## 所謂「卌一墳」
喺唐貞觀年間，嗰時有40位波斯（而家係阿剌伯地區嗰帶）佬嚟咗廣州搞傳教。嗰時伊斯蘭教係規定咗一世要搞掂「五功」，其中有一功就係話每日喺規定5個時間入面要搞禮拜，而且次次禮拜都要好好心噉拜佢，唔畀話埋嗮啲鬧杘人哋啲嘢同埋唔冇俾外界影響。喺嗰日，有卌位仙賢喺度搞緊禮拜嗰陣有位賊佬入咗嚟，話要打劫，巖嗮啲錢出嚟。而賊佬就喺逐個教徒度搵嗮啲錢出嚟，重半位都唔放過添。而賊佬就嬲到眼火爆，因為佢搵唔到1銅錢出嚟，就掹把刀出嚟猛咁斬嗮啲先賢，而未死嘅先賢就重喺度繼續搞禮拜，冇做過任何反擊同走佬嘅動作。而賊佬殺嗮40位先賢之後就掟低把刀，就戾低咗喺地下，就自己話佢哋都冇乜對唔住佢，點解要殺嗮佢哋？！不過點匿都冇得匿喇，佢拎返成噼血嘅刀就自殺。

而後人先埋咗卌位仙賢嘅鹹魚之後，重將賊佬條鹹魚都埋喺隔籬，之後噉就搞咗「卌一墳」出嚟喇。

## 附近嘅交通
*廣州地鐵
*:同：廣州火車站
*:：越秀公園站
*巴士：
*:草暖公園站、越秀公園站

## 同佢有關嘅書籍
*俗话广州  第150—151页 广州出版社 ISBN 7-80655-150-6/K·18

## 註
盾

**盾**係種防禦武器，通常用金屬整，用嚟擋劍、矛等武器嘅攻擊。
## 睇埋
*矛
*矛盾
矛盾

**矛盾**（），又叫**衝突**、**抵觸**，係指邏輯上一個人講嘅嘢或行動出現衝突嘅情況。根據古希臘哲學家亞里士多德嘅矛盾律，一句命題唔可以喺同一時間及條件下又係真又係假。例如，**呢杯水係熱嘅**同**呢杯水唔係熱嘅**兩個命題喺相同條件下無法同時成立。

## 基礎

由哲學或者邏輯學嘅角度睇，矛盾語句通常係指一個陳述同時包含兩個無法同時成立嘅命題。以下係一啲以粵語為例嘅矛盾語句：
#「呢隻貓喺籠入面，同時又唔喺籠入面。」
#:矛盾點：貓唔可能同時喺籠入面同唔喺籠入面。
#「呢個句子係假嘅。」
#:矛盾點：呢句係經典嘅大話精悖論，如果句子係真，噉句子本身又話自己係假。
#「無限係有限嘅。」（假設講嘢嘅人係用緊兩個概念喺邏輯同數學上嘅定義）
#:矛盾點：無限同有限係互斥嘅概念。
呢啲句子响哲學同邏輯入面有時用嚟探討語言同思考嘅性質。



## 出處
漢語**矛盾**一詞，據講係出自《韓非子》嘅。

《韓非子》有個故仔：古代有個賣矛同盾嘅人，喺其他人面前推銷自己嘅貨品。佢舉起盾話：「我嘅盾係全世界最硬淨嘅，冇嘢可以拮得穿佢。」跟住又拎起長矛話：「我嘅長矛係全世界最鋒利嘅，乜嘢都可以拮得穿。」有人聽咗之後就反問佢：「噉用你呢支最鋒利嘅矛，去拮你呢個最硬淨嘅盾又會點？」嗰個人呆咗一陣，唔識答。

## 睇埋
*謬論
*荒謬
*異質字
*語義學

## 參考
弩

**弩**係種武器，用嚟射箭，由於用機械部件來挽弓放箭，因此射程同精確度都高過弓。
## 睇埋
*弓
海傍站

**海傍站**（「傍」字有陽去變調，；），規劃時期嗌過（），係廣州地鐵同嘅轉車車站，2006年12月30號開通。位置喺番禺區石碁鎮長南路同京珠高速公路嘅交界上空（廣州亞運村隔籬）。

佢亦係廣州地鐵嘅其一高架站，亦係南邊尾站。

## 結構
### 樓層
呢個站一共有地上兩層樓同地下兩層樓嘅區域，其中地下同地下1樓係站廳，有票務設施同客務中心；地上2樓係嘅月台；地下2樓係嘅月台。車站冇休息室，但廁所喺地面嘅收費區入面，車站控制室隔籬。

#### 打掂

#### 打橫

### 站廳
呢個站嘅站廳分有同兩部分，其中3號綫喺地下1樓，而4號綫喺地面，兩個站廳嘅免費區冇連埋一齊。部分商舖喺收費區入面，入面有專用𨋢、扶手電梯同樓梯往返月台。

### 月台
呢個站有4個月台，其中3號綫一個島式月台、4號綫兩個側式月台。4號綫喺長南路同京珠高速公路嘅交界上空，而3號綫喺亞運村嘅地底。

### 商舖同自助服務
而家海傍站入面得一間便利舖同2台自助服務設施畀乘客用，包括1台羊城通充值機同埋1台可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅機。

### 出入口

呢個站一共有2個出入口，分別係A同B。

## 車站歷史
### 規劃
#### 同嘅轉乘站

呢個站最先喺2003年嘅地鐵方案入面出現，話係同嘅轉乘站。但初期規劃唔係噉，其中：
*：從西向東行，到呢個站後轉向東南偏南去到金洲站為止。
*：從西北偏北向東南偏南行，到呢個站後轉向東邊入海鷗島為止。
後嚟嘅局部修改方案入面，就將原先經呢個站嘅東邊同東南邊嘅路線對調，改成嘅車站重延長至南沙一帶，位置同而家差唔多，轉乘車站亦一樣冇變，但嗰時規劃嗌做**廣州新城站**。

#### 嘅總站
廣州地鐵喺早期規劃呢個站做轉乘站時，亦透露到佢會繼續向東延長到海鷗島一帶，重喺2011年上報畀國家發改委審批呢份規劃，但係國家發改委話因客流太大，成條路線啲車站幾乎打嗮蛇餅而唔批。2015年初到2016年農曆新年之前，政府好多時考慮到街坊嘅請願因素而快啲落實嘅東延段規劃，雖然2016年2月底，廣州市國土規劃委員會已經聲明咗東延段會延長到海鷗島入面，但係同年6月12號，國土規劃委員會話路線凈延長到呢個站為止，暫時唔考慮延長到海鷗島入面。至於點解唔入亞運城同海鷗島，係因為2015年11月2號晏晝發佈兼通過咗《珠江江心島保護規劃工作方案》嘅協議，其中包括咗海鷗島嘅保護，令原先早期份地形同地鐵規劃出現好大變數。

### 施工
;
2004年4月25號，二期工程正式攞到開工紙，重喺同年年底正式開工直到2006年12月初起好。喺開通之前，車站亦改咗名做**海傍站**。
;
2017年12月12號，東延段工程正式攞到開工紙。
### 開通
2006年12月30號，由於二期正式開通，呢個站亦正式開放。

2024年11月1號，由於東延段正式開通，呢個站嘅地下車站區域都開埋。

## 利用狀況
海傍站附近都係啲大型住宅社區同廣州亞運城、海傍村呢啲地方，附近冇大型商業中心。所以除咗上落班高峰比較多人上落之外，其它時段比較少人上落。另外，附近重有巴士去到番禺市橋城區嗰邊，所以亦有啲居民會搭巴士到呢個站轉地鐵到南沙或大學城、市區嗰邊。

另外，凡係亞運城綜合體育館嗰邊有大型運動會比賽（例如奧運或亞運）或表演（例如演唱會）時，呢個站亦有好多人上落。

## 接駁巴士
;地鐵海傍站
番148B、番160、番162、番162B
;亞運城綜合體育館站
番162B

## 註同攷

;註

;攷

## 上一站·下一站




類:廣州地鐵車站
類:番禺區鐵路站
手榴彈

**手榴彈**，係種武器，用之前拉開安全掣，再用手掟出，過幾秒就會爆炸。Mk 2手榴彈因爲外形似菠蘿，所以手榴彈又叫做**菠蘿**。

## 叫法
喺粵語（尤其係打機用語）之中，**掟手榴彈**成日會稱為**掟 nade**，當中 nade（）取自 **grenade**（英文**手榴彈**噉解）最後一段音節。

## 睇埋
*榴彈炮
*汽油彈
## 參考
汽油彈

**汽油彈**係種武器，基本上係個裝咗電油嘅玻璃樽，用之前點火，再用手掟出，掟中嘅嘢會起火。

## 史
汽油彈係由芬蘭喺冬季戰爭嗰陣首先製造，叫**莫洛托夫雞尾酒**（**Molotov cocktail**）。佢個名嚟自蘇聯嘅外交人民委員（外交部長）維亞切斯拉夫·米哈伊洛維奇·莫洛托夫。

因為喺打仗嗰陣，蘇聯轟炸機曾經用燃燒彈轟炸芬蘭嘅城市同平民目標，濫殺無辜平民，受到世界各國嘅強烈譴責。面對國際社會嘅指責嗰時，蘇聯外長莫洛托夫辯詞漏洞百出，甚至話蘇聯飛機冇向芬蘭人民掟炸彈，而係去咗貧民區為貧苦嘅芬蘭人民空投麵包。呢個可笑嘅大話俾當時喺轟炸現場嘅外國使團同新聞記者揭露，芬蘭軍民就將蘇聯投下嘅燃燒彈改咗個花名，叫「莫洛托夫嘅麵包籃」。由於呢款燃燒瓶多數用酒樽做容器，打後啲人就將佢哋準備嘅呢種小型燃燒彈改咗個花名做「回敬莫洛托夫嘅雞尾酒」，以回敬蘇聯投下嘅「麵包籃」。芬蘭軍方喺之後持續嘅戰事入邊大量生產燃燒樽，應對蘇聯坦克大軍，並且用手或投石器嚟掟出去。

莫洛托夫雞尾酒叫做「雞尾酒」嘅原因係因為汽油彈入邊能夠混合唔同物料嚟應對唔同狀況，同雞尾酒混合各式酒品嘅原理相同。

## 睇埋
*手榴彈
魚雷

**魚雷**，舊時叫**水雷炮**，武器一種，水入面射嘅炸彈，專炸船或者潛水艇。
## 睇埋
*導彈
鏌鋣島水雷爆炸事件

**鏌鋣島水雷爆炸事件**係發生喺中國山東省威海市鏌鋣島海灘上面嘅一次水雷爆炸事件。

## 經過

由於今次事件無載入到官方正史，衹有當地居民口述，因此好多細節到宜家重未考究清楚。目前大多數人接受嘅版本係：大概係喺1944年8月或者9月，一粒水雷漂徂上山東威海鏌鋣島嘅某個海灘。當地居民唔知道係乜嘢，於是紛紛圍觀。有個大膽嘅人用把鐵鎚去敲打水雷，結果敲中引信，水雷爆炸，圍觀嘅村民死傷慘重，但係具體人數已經難以考證。

## 後續

喺電視紀錄片《客從何處來》裡面，歷史學家衣琳話俾收藏家馬未都知：鏌鋣島水雷爆炸發生嘅地點，係馬未都阿爸馬丹林嘅鄉下南窪村，而馬丹林當年衹有9歲嘅細佬都被水雷炸死，爾個好可能係直接導致馬丹林參加抗日部隊嘅原因。

## 註解同參考
### 參考

### 鏈出去
*百度貼吧關於鏌鋣島水雷爆炸事件嘅討論

類:威海
榴彈炮

**榴彈炮**係一種主要用於火力支援嘅炮。榴彈炮嘅炮管/炮身長度比值相對比較低，彈道以曲線為主，發射角度通常比較高（但係通常高唔過迫擊砲）。
鍾劍輝

**鍾劍輝**（；；；）係廣東廣州人，喺ATV2014年亞洲先生競選攞咗總冠軍。

## 出面網頁
* ATV2014年亞洲先生競選結果 ATV官網

類:鍾氏
類:廣州人
類:亞洲先生
地雷

**地雷**係種武器，埋落地底，有人踩到或者有車轆到就爆炸。

## 歷史
人類最早使用呢類被動性殺傷武器嘅紀錄，可以追溯到喺中國嘅宋朝，喺一次城池攻防戰入面，防禦嘅宋兵用埋好嘅爆炸物抵抗蒙古人。明朝時期（據講係名將戚繼光喺北方防禦俺答所發明），地雷被大量使用。著名嘅《火龍經》即編寫，喺明朝出版。

喺西方，地雷嘅使用要到16世紀先至出現。

## 使用
地雷喺戰爭中被用嚟阻礙對方嘅軍隊前進，防守嗰方就可以用更少嘅兵力守住通道。由於戰爭過後留低嘅地雷會繼續殺害無辜嘅平民，現時已經有144個國家禁止使用同擁有反步兵地雷。但係一啲國家，包括美國、俄羅斯、中華人民共和國同埋芬蘭等都重未禁止使用地雷。

## 參考

## 睇埋
*水雷
水雷

**水雷**係種武器，主要用來炸船或者潛艇。同深水炸彈唔同嘅係，水雷係戰前布喺戰鬥水域裡面嘅。引爆機制主要有接近引爆同接觸引爆兩種。
## 睇埋
*地雷
*鏌鋣島水雷爆炸事件
薄荷屬

**薄荷屬**（；學名：**'）；土名叫**香丹草'''（）；佢係脣形科其中一屬嘅草本植物，亦係常見嘅香草，有嚟自薄荷醇嘅清涼香氣。

## 名
呢樖嘢嘅名係出喺希臘嘅傳奇古仔入面。傳說冥王哈迪斯鍾意咗曼絲嘅精靈靚女，而冥王嘅老婆——比費芬妮就好憎冥王哈迪斯嘅所為。比費芬妮為咗等冥王哈迪斯唔鍾意曼絲，佢將曼絲變成咗樖冇乜人點發現嘅草嚟俾人任踩。後嚟曼絲變成樖草之後散發咗令人鍾意嘅香味，重要係越踩越香噉。雖然佢俾人猛咁踩，但由於佢散發出嘅香味搞到好多人都鍾意咗佢，所以啲人先至將呢樖嘢嗌成而家嘅「薄荷」。

## 形態
呢種植物一般喺山地或河邊嗰度生，味道比較清香。佢嘅葉有毛，個樣好似啲鋸齒噉，有明顯嘅葉脈響度。佢嘅花一般係白色，開喺樖嘢最上邊。

## 用途
呢樖嘢既可以用嚟浸茶，又可以用嚟做藥。而藥用價值方面，佢可以醫牙痛、頭痛、皮疹、濕疹同口臭呢啲病。

## 品種
* 薄荷
* 胡椒薄荷
* 普利薄荷
* 綠薄荷
* 野薄荷
* 水薄荷

## 相關
*薄荷茶
*薄荷糖
*薄荷酒
*薄荷賓治

## 有關嘅書
* 稀有植物大探秘 第230－231页 ISBN 978-7-5082-6715-9
胡椒薄荷

**胡椒薄荷**（，學名）係種薄荷，係綠薄荷同水薄荷嘅雜交品種，除咗做調味料，亦都經常用嚟整精油。
普利薄荷

**普利薄荷**（**Mentha pulegium**）係種薄荷，除咗做調味料，舊時歐洲人會嚟整落仔藥。
綠薄荷

**綠薄荷**（；學名：**）係脣形科薄荷屬嘅草本植物。

## 用途
佢除咗做調味料之外，葉可以整芳香油。喺摩洛哥，當地人成日用嚟整薄荷茶。

## 連出去

類:草本植物
類:植物油庫
類:茶嘅原料
薄荷茶

**薄荷茶**係用薄荷葉沖嘅茶，通常會用胡椒薄荷，口感清涼。
## 睇埋
*摩洛哥薄荷茶
摩洛哥薄荷茶

**摩洛哥薄荷茶**係摩洛哥同其他北非地方嘅一種茶，用綠薄荷葉、綠茶葉同糖去沖。
## 睇埋
*薄荷茶
薄荷糖

**薄荷糖**係一類好常見嘅糖，有薄荷嘅香味。

## 例
*寶路薄荷糖
*易極薄荷糖
*萬樂珠
*的嗒糖
*利口樂
*漁夫之寶
薄荷酒

**薄荷酒**係種法國酒，綠色，有薄荷香味同甜味，傳統上會用科西嘉薄荷整。

## 睇埋
*薄荷賓治
*蚱蜢 (咯嗲)
科西嘉薄荷

**科西嘉薄荷**（**Mentha requienii**）係種薄荷，除咗做調味料，法國人會用嚟整薄荷酒。
無比敵

《**無比敵**》（***Moby-Dick***），原名《**鯨魚**》（***The Whale***，又譯《**白鯨記**》），係美國作家赫爾曼梅爾維爾（Herman Melville）作嘅小說，1851年10月18號頭一次出版，故仔主角係條叫無比敵（Moby Dick）嘅白色抹香鯨。
無比滴

**無比滴**（**Mopidick-s Lotion**）係日本池田模範堂出嘅一隻外用藥水，係液體版本嘅無比膏，標榜有止痕同消腫嘅功效，有效成份包括薄荷醇、苯海拉明鹽酸鹽、樟腦同甘草次酸。

## 睇埋
*無比膏
會戰街道

**會戰街道**（）係中國黑龍江大慶薩爾圖嘅街道，位於會戰大街86號，喺1980年成立。喺基層政區改革後，2013年街道轉爲社區，原先下轄嘅社區轉爲居委會，其中多彩社區畀過友誼街道。而家轄區面積20.64km²，有居民13942戶、33573人，有155棟住樓，劃成97個網格。

「會戰」呢個名出自當年大慶石油會戰。喺大慶油田開發前，中國嘅石油比較依賴入口，而發現咗呢個油田之後，改變咗呢個局面。而爲咗開發佢，專門發動咗場「石油會戰」，卒之搞成咗，於是呢條街道起名做「會戰」紀念呢件事。

## 政區
原先會戰街道轄6個社區，而家嘅會戰社區轄5個居委會。
*原先嘅社區：站前、興貿、多彩、會戰、團結、利民苑
*而家嘅居委會：站前、興貿、利民苑、團結、會戰

## 攷


類:大慶政區
鯨魚 (搞清楚)

**[[鯨魚]]**廣義上係指鯨目動物，重可以係：
*鯨類，狹義上嘅鯨魚
*颱風鯨魚
*鯨魚座
*《無比敵》，又叫《鯨魚》
HKT48

**HKT48**係由日本嘅作詞家——秋元康嚟做製作人，喺福岡地區搞嘅一個女子偶像組合。佢繼SKE48同NMB48之後，第三個按返AKB48嘅方法嚟成立一個地方性姊妹組合。呢個組合喺日本福岡市嘅福岡海鷹城入面有佢專門用嚟做SHOW嘅劇場。

19

## 註

類:日本歌唱組合
香港徽

**香港徽**或者**香港章**係用來代表香港嘅徽章，可以係
*香港印徽
*香港盾徽
*香港特別行政區區徽
香港區徽

**[[中華人民共和國]][[香港特別行政區]]區徽**（）係代表香港嘅徽章。

區徽呈圓形，內圓用紅色做底色，畫上一朵有五塊花瓣嘅洋紫荊花，每塊花瓣上都畫有一粒紅星，並各由一條紅色花蕊鑲喺中間；外圈係白底紅字，外面再嵌上紅線。外圈上半部用繁體中文由左到右寫上「中華人民共和國香港特別行政區」，下半部用英文由左到右寫上「HONG KONG」，左下同右下都各畫有一粒紅星。
香港印徽

**香港印徽**（）係英國管治香港時早期代表香港嘅徽章，直到1959年引入香港盾徽就開始少用。

印徽分做上下兩部份。上半部用英國徽其中一種式樣，下半部係《阿群帶路圖》。
英國徽

**英國徽**，全名**英國皇家徽**（），係英國君主、英國王室同英國政府用嘅徽。徽上中間個盾有兩組三隻金獅代表英格蘭、紅獅代表蘇格蘭、豎琴代表北愛爾蘭，徽左右兩邊嘅獅同獨角獸分別代表英格蘭同蘇格蘭。
中國徽

**中國徽**係用來代表中國嘅徽章，可以係
*中華民國徽 (北洋時期)
*中華民國徽
*中華人民共和國徽
海幢碼頭

**海幢碼頭**（；）係廣州一個客運碼頭，喺海珠區嘅濱江西路，廣州水警署嘅隔籬。呢度有過江渡輪可以去到芳村同南方大廈嗰邊。

## 航綫
中華民國徽 (北洋時期)

北洋時期嘅**中華民國徽**，又叫**十二章國徽**或者**嘉禾國徽**，係1913年2月開始代表中華民國嘅徽章，直到1928年引入新版中華民國徽為止。徽章結合咗西方紋章佈局同中華傳統十二章圖案。
會戰 (搞清楚)

除咗一般所講嘅會戰外，重可以係：
*，係二戰時日本軍打場會戰所需嘅軍需基準量
*會戰街道，中國黑龍江大慶薩爾圖區嘅街道
塹口（一勞大舊址）碼頭

**塹口（一勞大舊址）碼頭**（）係廣州一客運碼頭，喺海珠區濱江西路冼涌中街口嘅對面。呢度嘅過江渡輪凈係畀往返長堤大馬路口、海珠南路同靖海路、解放南路嘅珠江北邊乘客過河用。

## 史
呢個碼頭喺1964年起，個名出喺附近嘅塹口地區，隔籬有個塹口街市響度。呢個碼頭係廣州珠江兩邊留得歷史最耐嘅其中一個碼頭。喺2002年嗰陣，重新搞過改造工程。2021年改名做「塹口（一勞大舊址）碼頭」。

## 航綫
國際金融中心一期

**國際金融中心1 期**（**One International Finance Centre**，簡稱**One ifc**）係香港中環嘅國際金融中心入面第二高嗰座，高210米，有38層樓，1998年起好。

## 睇埋
*國際金融中心二期
*國際金融中心商場
*香港四季酒店
省總（海珠廣場）碼頭

**省總（海珠廣場）碼頭**（；）係廣州一個客運碼頭，喺越秀區嘅沿江西路，長堤大馬路東邊路口，靠近廣醫一院嘅對面。呢度嘅過江渡輪凈係畀往返濱江西路口、海珠橋南邊同寶崗大道、南華中路嘅珠江南邊地區乘客過河用。

## 名
呢個碼頭嘅名係因為好耐之前有間廣東省總工會大樓先至改咗噉嘅名。呢棟大樓之前嗌過「永安堂」，嗰度係胡文虎辦嘅虎標萬金油總部。不過中華人民共和國成立咗之後就變咗廣東省總工會嘅大樓重一直去到1992年畀返胡文虎後人——胡仙為止。而省總工會喺1996年搬到東園橫路嘅越秀南路口附近。而之前省總工會大樓就俾胡仙捐咗畀廣州市政府嚟起成廣州市少年兒童圖書館沿江分館。而廣州市客輪公司就諗住既然廣東省總工會已經搬走咗，話要幫碼頭改個第隻名，2021年改叫「省總（海珠廣場）碼頭」。

## 航綫
陳芷尤

**陳芷尤**（，）係星加坡女藝人，香港無綫電視前女藝員，香港出世，之後同屋企人移居星加坡，做過模特兒，個樣似舒淇。2011年讀完無綫電視藝員訓練班後，出道作係喺《五覺大戰》做神獸天使「蛇蛇Gwer」。

## 演出
### 電視劇（無綫電視）

### 電視節目（無綫電視）
*2011年：《變身男女Chok Chok Chok》
*2012年：《五覺大戰》
*2012年：《玩轉三周1/2》
*2014年：《Sunday扮嘢王》
*2017年：《瘋狂夏水禮2017》嘉賓

### 電視節目（香港開電視 / HOY TV）
*2022年：《重新出發》 主持
*2024年：《女遊和歌山》 主持

## 出面網頁
* 
* 
* 
* 

類:星加坡女演員
蔡慧欣

**蔡慧欣**（，）係香港前女藝人，英國曼徹斯特出世，選過2011年度香港小姐競選，落選後讀無綫電視藝員訓練班而加入無綫電視，出道作係喺《五覺大戰》做神獸天使「騰騰雞」。

## 演出
### 電視劇集（[[無綫電視]]）

### 綜藝節目（[[無綫電視]]）
;2012年
*《行運一條龍》
*《慈善星輝仁濟夜》 
*《五覺大戰》 - 神獸天使「騰騰雞」
*《世界衝擊影像社》- 榕樹村村民（第3集）、廚師（第6集）
*《三個女人一個墟》（第5集）
*《開心熱浪合家歡》- Jasmine
*《萬眾同心公益金》
*《2012 TVB最受歡迎廣告頒獎典禮》
*《活現品味．新生活》（第4集）
*《迎海尋珍奪寶》
*《玩轉三周1/2》- Gameの慾孽、唔俾獎門人之搞gag集中營、唔俾獎門人之搞gag集中營2
*《街坊廚神食四方》-助手
*《愛在魅來1分鐘》（第3集）

;2013年
*《萬眾同心公益金》
*《沙田庚寅年龍舟競渡》
*《反斗紅星放暑假》

### 電視宣傳片（[[無綫電視]]）
;2012年
*《第三十一屆香港電影金像獎頒獎禮》
*《勁歌金曲優秀選第一回》

## 出面網頁
* 13. 蔡慧欣 - 2011香港小姐競選 - tvb.com

類:前無綫電視女藝員
中華民國徽

**中華民國國徽**，又叫**青天白日徽**，係1928年12月開始代表中華民國嘅徽章，嚟自中華民國旗嘅青天白日圖案。
中華人民共和國徽

（），係中華人民共和國嘅主權象徵同標誌。

佢係由清華大學建築系梁思成、林徽因、李宗津、莫宗江、朱倡中等人搞出嚟嘅設計小組同中央美術學院嘅張仃、張光宇等人嘅設計小組一齊嚟整，最先喺1950年6月23號辦嘅中國人民政治協商會議第一屆全國委員會第二次會議提出咗噉嘅決議，重喺中央人民政府委員會第八次會議通過咗國徽嘅決議。而呢個國徽喺1950年9月20號嘅《中央人民政府公佈中華人民共和國國徽的命令》公佈咗出嚟。

## 國徽嘅主要內容同象徵
呢個國徽入面主要有國旗、天安門、穀穗同齒輪嘅圖案，齒輪中間嘅下面重有條紅嘅領巾響度。其中：
*四粒五角星仔兜住粒大五角星：中國共產黨領導嘅全國人民大團結
*齒輪同禾苗：喺工人階級領導嘅工農聯盟
*天安門：體現咗中華人民共和國人民嘅革命傳統同民族精神，重係中華人民共和國首都——北京嘅象徵。
*正紅色同金紅色：體現咗中華民族特有嘅吉壽喜慶嘅民族色彩同傳統。

而呢個國徽話係中國人民喺五四運動之後嘅新民主主義革命鬥爭，同工人階級領導嘅；以工農聯盟為基礎嘅人民民主專政嘅中華人民共和國正式成立。

## 同佢有關嘅法律
### 中國內地
喺1991年3月2號嘅中華人民共和國第七屆全國人民代表大會常務委員會第18次會議入面，通過咗《中華人民共和國國徽法》，重由嗰時中華人民共和國主席——楊尚昆正式宣佈呢條法律喺1991年10月1號實行。

### 香港
喺1997年7月1號香港回歸之後，香港特別行政區政府通過咗立法會決議，中華人民共和國國徽喺香港嗰邊都受到法律嘅保護。

### 澳門
喺1999年12月20號澳門回歸之後，澳門特別行政區政府通過咗決議，中華人民共和國國徽喺澳門嗰邊都受到法律嘅保護。

## 攷
* 中华人民共和国国徽

## 註
劉蔚萱

**劉蔚萱**（，）係香港女藝人，喺第25期無綫電視藝員訓練班（2011年）畢業，2011年到2014年曾經係無綫電視合約藝員出名作品喺《五覺大戰》做神獸天使「嘴刁雕」。

## 簡介
佢早年喺加拿大留學，阿媽經營印刷生意。2010年曾經香港代表身份參選國際旅遊小姐。2011年參選香港小姐並加入無綫電視藝員訓練班，畢業後，簽署代理人合約，成為旗下藝人。随後喺2012年，劉蔚萱接拍監製李艷芳作品《心路GPS》，首度同視后李司棋合作飾演兩婆媳。

## 演出
### 電視劇（[[無綫電視]]）

### 電影
*2013年：超級經理人 飾 陳泳
*2013年：摩登女孩 飾 Stella
*2013年：激戰 飾

### 綜藝節目（[[無綫電視]]）
*2011年：變身男女Chok Chok Chok
*2012年：五覺大戰 飾 嘴刁雕（神獸天使）

## 被虐事件
2012年9月14號，劉蔚萱遭《心路GPS》編導張永豪虐待，事件得到唔少媒體關注，最後張永豪被無綫電視警告，又公開向劉蔚萱道歉。

## 參考

## 出面網頁
* 

類:窩打老大學舊生
黃梓柔

**黃梓柔**（，），前香港無綫電視合約藝員，亦係兼職模特兒。2011年讀完無綫電視藝員訓練班後，出道作係喺《五覺大戰》做神獸天使「珍豬仔」。2015年同無綫電視結束合約。

## 演出
### 電視劇（無綫電視）
*2012年起：愛·回家

### 綜藝節目
*《五覺大戰》

### 電視廣告
*麥當勞

## 出面網頁
*
五覺大戰

《**五覺大戰**》係香港無綫電視製作嘅遊戲節目，一共17集，由錢嘉樂、洪天明同金剛做主持，8位神獸天使做助手。節目用「五覺」做主題，亦即視覺、聽覺、味覺、嗅覺同觸覺。節目於2012年2月19號到7月1號逢禮拜日21:00-22:00喺翡翠台、高清翡翠台播出。

## 神獸天使
節目有8位新晉女藝員做助手，每位個名都同動物有關。
* 「講唔猿」- 白　雲
* 「招財貓」- 張嘉汶
* 「騰騰雞」- 蔡慧欣
* 「心思獅」- 馮秀華
* 「珍豬仔」- 黃梓柔
* 「唔持狗」- 胡中慧
* 「嘴刁雕」- 劉蔚萱
* 「蛇蛇Gwer」- 陳芷尤

類:無綫電視遊戲節目
會戰

**會戰**（；）係一種戰役類型，由兩陣嘅陸軍（包括敵對雙方同埋友軍）集合兵力對打，係規模好大嘅戰役，會戰發生喺特定嘅時間同地點。

## 概要
會戰嘅爆發係要經過雙方準備嘅，所以啲散兵短兵相接，就唔叫會戰，因爲佢哋係偶然撞見先有嘅細規模戰鬥。同時會戰係要雙方揀個時間、地點打過，如果有一方來唔切備戰、被迫應戰噉都唔叫會戰，比如話一啲攻城戰。舉個例，英國內戰嘅第一場會戰係，呢場戰役就係保皇派同議會派集合兵力後打嘅激烈會戰。而會戰可以由最初嘅短兵相接發展而來，比如美國內戰嘅蓋茨堡之役，最初時就係兵家路窄，兩方指揮官決定退守敵對，最終演變成會戰。

一般來講，會戰嘅目的係要將對方全殲，最起碼要擊潰對方、打擊佢嘅有生力量，所以會戰嘅規模好大，亦好激烈，就近代以來軍制，打場會戰所需軍力去到軍以上。打會戰係要揀過地方，入面就有動機。一般來講打會戰唔會揀地形複雜嘅地方，因爲噉樣唔方便打場大仗，但係就好適合打遊擊戰。喺近代之前，會戰係相比遭遇戰、前哨戰緊要嘅大戰，不過隨住軍事思想、武器變化發展，會戰嘅意義、頻率已經降低。

## 史
喺出現近世嗰種可以調動一切資源嘅國家戰時體制之前，國家領導者使得嘅戰力好有限。因爲會戰嘅目的係要將敵手嘅軍力徹底擊滅，所以會戰係對戰爭形勢好大影響嘅戰役，有時甚至決定結局。既然戰力有限而會戰緊要，受制限戰爭思想影響，會戰時唔求完全消滅對手、片甲不留，達到想要嘅效果就好收，所以就算身處下風甚至劣勢都好，只要敵手未得逞、自己嘅有生力量重保得住，噉都算係贏咗場會戰。

19世紀之前，會戰喺指揮官心目中依然係好緊要嘅大戰，嗰陣時一般會戰浄打一日，時間唔長。不過之後出現國家戰時體制，於是兵力大增，武器亦先進過舊日，戰區亦大過過往。到一戰時，戰綫蔓延，結果會戰嘅時間明顯延長，甚至乎變成持久戰，不過當時重係習慣將大規模嘅戰役嗌做會戰。

到現代，戰爭更講求機動，而會戰呢種正面衝突嘅陣地戰相比無咁靈活，所以大規模嘅會戰越來越少見。

## 睇埋
*陸戰
*遭遇戰
*會戰分

## 攷


## 參攷資料
*
張琳芃

**張琳芃**（；；）係中國男子足球國家隊足球員，山東濟南人，踢後衛。而家效力緊中國足球超級聯賽嘅廣州恆大。

## 職業生涯
佢細個嗰陣最先去練田徑，但係佢就噉鍾意咗足球。變咗濟南泰山將軍（而家係山東魯能）嘅波迷，之後就開始學踢足球。佢先去咗濟南正利足球學校，之後又去到青島海牛足球學校嗰邊學踢波。跟住喺1999年去咗廣東名峰隊而代表第一次聯賽出場。一年之後俾上海隊收購咗。2006年俾人送咗去上海東亞隊（而家係上海上港隊）重做埋波隊嘅副班長。

2010年11月，張琳芃被廣州恆大買低咗，轉會費係1200萬緡人民幣。

## 註

## 出面網頁
* 
* 
* 

類:濟南人
琳芃
類:上海上港球員
類:廣州恆大球員
達維·羅德列基斯·迪·謝宿斯

**達維·羅德列基斯·迪·謝宿斯**（，），簡稱**達維**（），係巴西職業嘅足球員，司職中場，效力緊中國足球超級聯賽嘅廣州富力。

## 職業生涯
達維最先喺波列斯他足球會開始踢波，之後去過聖保羅、聖達卡坦尼亞、聖賓圖同新潟天鵝、阿華伊嘅波隊踢過波。喺佢踢緊波嗰陣，重俾帕拉拿同哥列迪巴嘅足球會租過佢。

2012年2月，中國足球超級聯賽升班馬廣州富力隊宣佈買低達維嚟呢度踢波。

## 註

## 出面網頁

類:巴西足球員
類:新潟天鵝球員

類:廣州富力球員
火炬街道 (大慶)

**火炬街道**（）係中國黑龍江大慶薩爾圖嘅街道，位於北二路12號，喺1981年4月成立。喺基層政區改革後，2013年由街道轉爲社區，原先下轄嘅社區轉爲居委會。而家轄區面積57.3km²，人口共4534戶、10600人，有108棟住樓。

## 政區
火炬管轄嘅社區/居委會有3個。
*社區/居委會：火炬、穎園、薩北

## 攷


類:大慶政區
廣州市執信中學

，簡稱**執信中學**（），之前嗌過**執信女子中學**、**廣東省立執信女子中學**、**廣州市第一女子中學**，文革期間嗌過**廣州市第55中學**，係中國廣東廣州嘅完全中學，有兩間校區，全部都喺越秀區入面。呢間學校喺1921年由孫中山為咗紀念朱執信而一手創辦，喺學校入面重可以見到朱執信墓響度。佢喺廣州中考入面，繼華師附中之後第二難考嘅高中。

## 校服色

;長袖
*衫：，中間有條嘅V字綫，左右對稱。
*褲：，兩邊有中等厚度嘅線。
;風褸
下上，喺心口附近有條相間嘅綫，左右對稱。
;短袖
*衫：，兩邊袖口同膊頭位有嘅中等厚度虛線。
*褲：，兩邊有中等厚度嘅線。
間學校又俾當地校友話佢做「田鷄裝」。

## 史
### 開始創辦學校

喺朱執信死咗之後，啲人為咗畀後人記得朱執信對革命嘅貢獻，孫中山先生征求咗好多國民黨元老——廖仲愷等人發起嘅「建立執信學校以志紀念，敬朱先生其志願之宏、功業之偉、竟先生未竟之志……」嘅建議，先至嗌咗廖仲愷、孫科、胡漢民三人一齊嚟搞執信學校。而孫中山親自嗌咗好多人嚟出錢辦學，自己首先捐咗一萬両嚟做籌建費，重派咗汪精衛夫人、陳璧君等人到美國嘅華僑度厝錢。嗰時孫中山重親自發咗封信到美國三藩市嘅國民黨支部啲人話快啲捐錢嚟起好間學校。直到1921年10月1號先至正式開始搞執信中學嘅校舍。最初嗰時係「私立執信學校」嘅名。

### 開辦無耐
喺1922年，曾醒返咗嚟廣東之後就主持咗執信中學嘅校務。嗰年6月由於陳炯明嘅叛變而圍攻總統府。執信中學成日俾叛軍搞搞震冇幫襯，結果學校暫時搬到大北直街嗰邊等到叛亂結束咗之後先至返嚟。最初成立嗰時搞咗6-3-3學制。而呢個學制係中華民國時期，其中一間實行新學制嘅學校。到咗1923年就起好咗東沙路嘅竹絲崗校區。甚至喺1924年開埋高中師範科。喺大革命嗰陣，學校入面出現咗好濃嘅民主同革命嘅氣氛。而1925年嘅沙基慘案入面，呢間學校都搞過示威遊行，重出現咗好多人受傷都有。而1927年國共分裂嗰時，左派學生簽名去武漢搞革命，而右派學生就簽名到南京嗰頭。喺「四·一二」反革命政變入面，反動派重出埋軍警封鎖埋執信校門，重拉咗10幾位學生都有。連廣州起義嗰時重有執信嘅學生嚟參加都有，嗰時出現10幾位仁兄死咗都有。

喺1927年秋天嗰時，由於學校俾國民黨右派控制咗而搞資產階級奴化教育。甚至喺1928年秋天俾廣東省教育廳勒令分開咗男女分校，將執信啲男仔摱到廣東省一中（喺1940年代尾停辦），而廣東省一中本身入面啲女仔就摱到廣東省女中同執信，而學校就改名做「執信女子中學」。到咗1932年嗰時重喺西關嘅寶華正中約搞咗間分校嚟收初中同附小嘅學生。

### 抗日戰爭時期
喺1937年，由於抗日戰爭爆發，學校又搬到南海嘅碧村。甚至喺1938年10月重搬到澳門嗰邊。連1941年12月嘅太平洋戰爭爆發咗之後都搬到樂昌縣（而家喺韶關市樂昌市）嗰頭。直到1943年先至改返嗌「省立執信中學」而重新招收男女嘅學生。到咗1944年底，由於樂昌市淪陷，學校又搬到仁化縣嘅恩村入面。喺1945年8月15號嘅日本仔投咗降之後先至揀返廣州嘅東沙路原校址嗰邊重新搞返學校。但係重新搞返學校無耐又變咗女校。

### 解放戰爭時期
由於蔣介石喺1946年夏天發動內戰，搞到嗰時執信校長林寶權喺學校入面搞高壓統治，平時唔畀學生出校門，甚至凈係畀學生兩個星期返屋企一次而加重學習功課嘅重壓。以三青團份子嚟睇實好落力讀書嘅師生，搞到有幾十位好落力讀書嘅師生逼住離開學校。但大部分進步嘅師生喺中共地下黨組織、地下教聯、地下學聯嘅團結同組織先至向反動派死過，重組織咗同學參加咗1948年嘅冬令營活動同以基督教青年會做掩護嘅勵進社活動；同埋掩護進步同學返到東江遊擊區等活動。喺解放戰爭開始之前重搞咗護校運動嚟迎接解放。解放之後重嗌省立執信女子中學。後嚟先至改咗市立執信女子中學。

### 文化大革命期間
學校喺啱啱開辦無耐係私立性質，嗰時係嗌「執信學校」。喺20世紀20年代變成中國內地嘅37間重點中學入面嘅其中一間重點中學，到咗20世紀30年代就轉成公辦學校。呢間學校喺1928～1968年呢40年期間，用過「執信女子中學」、「廣東省立執信女子中學」、「廣州市第一女子中學」呢三個「女子中學」嘅名。到咗文革期間，由於受到破四舊嘅影響而改咗名嗌「廣州市第五十五中學」。
### 改革開放之後
到咗1978年就改返之前嗌「執信中學」嘅名，嗰時重定咗係廣東省同廣州市嘅重點中學；20世紀80年代重攞埋中國內地24所國家教委實行嘅《學校思想政治道德教育大綱》試驗階段入面嘅其中一間重點學校；到咗1994年，重攞埋廣東省一級學校嘅稱號。
### 踏入21世紀
2006年嗰陣重通過咗第一批廣東省國家級示範性普通高中嘅嘢，喺2009年重同109中合併埋。

2016年6月28號，足球明星碧咸嚟到呢間學校搞足球交流同推廣校園足球嘅活動。

2016年7月，廣州市教育局同天河區人民政府簽咗協議，要起天河校區。重確定喺珠吉路東邊動工。

2016年9月13號，陳艾森到執信中學同在校學生互動，分享咗佢自己嘅運動古仔。

## 校區
呢間學校有兩個校區，分別喺越秀區嘅執信南路靠近先烈南路同埋二沙島嘅春曉街入面。

## 攞過嘅獎
呢間學校先後攞過以下呢啲獎：
*全國現代教育技術實驗學校
*全國創建綠色學校先進單位
*全國藝術教育先進單位
*第一屆全國中小學外語教研工作示範學校
*廣東省新課程實驗樣本學校
*廣東省首批中小學校長培訓實踐基地
*廣東省文明單位
*廣東省先進集體
*第一批廣東省德育示範校
*廣東省書香校園
*廣東省校本培訓優秀示範校
*廣東省體育特色學校
*廣州市先進集體
*廣州市依法治校示範校
*廣州市德育示範校
*廣州市民主管理三星級單位
*廣州市優秀家長學校
*廣州市心理健康教育示範學校
*廣州市安全文明學校

## 攷

## 連出去
* 第六章 中学教育 广州市政协门户网站

類:二沙島
橋港站 (SEPTA)

**橋港站**（）係美國賓夕凡尼亞州諾里士鎮快速幹線（100號線）一個站，由東南賓州運輸管理局（Southeastern Pennsylvania Transportation Authority，縮寫SEPTA）運營。

類:賓夕凡尼亞州
高貴林中央車站

**高貴林中央車站**（）係大溫哥華架空列車同西海岸快車嘅一個站，位於高貴林境內嘅加拿大太平洋鐵路旁邊，巴尼特高速公路同盧歇高速公路交界處側根，靠近高貴林中心購物廣場。

## 車站結構
### SkyTrain站

### 西海岸快車站

## 參考
廣東大廈

**廣東大廈**可以係：

*廣東大廈 (廣州)：喺廣東省廣州市越秀區
*廣東大廈 (香港)：喺香港油尖旺區
*廣東大廈 (北京)：喺北京市海淀區
廣東大廈 (廣州)

**廣東大廈**（）係中國廣東省廣州市嘅其中一間四星級酒店。喺越秀區東風中路嘅吉祥路口，中山紀念堂嘅東邊。呢間嘢之前係廣東省人民政府嘅第一會議招待所，但喺1985年7月份俾人炸咗嚟重新起過。

## 逳手同落成時間
呢間酒店喺1986年7月重新起過，起到1987年9月先至起好，到咗1988年3月先至正式開業。

## 建築
*高度：67米（地上19層樓，地下2層樓）
*佔地面積：11,000km²
*建築面積：58,000km²
*結構：階梯式結構

## 酒店設施
花園酒店入面有500間客房，重有會議廳、宴會廳、餐廳同商場等設施，佢主要畀廣東省人民政府啲人嚟搞活動嘅地區，不過佢重向社會出面啲公眾嚟搞酒店服務。而天台嗰度有好多綠化響度，裙樓入面重有天台花園，入面重有好濃厚嘅南國風貌。

## 出面網頁
* 广东大厦官网

類:廣州嘅酒店
金桔

**金桔**（，廣州或香港、澳門地區讀，佛山或清遠、韶關地區讀；學名：*Citrus japonica*），粵地之外叫**金柑**（），係東南亞出嘅一種水果，估計可能同柑同橙嘅雜交類果。佢成日喺盆栽或佈置庭園嗰度用，廣東地區啲人喺農曆新年嗰陣，成日鍾意種呢樖嘢，所以嗌咗「年桔」。

近年因為「金桔檸檬」飲品嘅流行令「金桔」名聲大噪，但「金桔檸檬」飲品用嘅所謂「金桔」其實係四季桔而唔係金桔。

## 形態
*樹種：常綠灌木
*樹葉：單身複葉，而且樹葉比較窄。
*花：白色花單生，而且好香，大部分都係5嚿花瓣。
*開花週期：每年有3~5次
*果實形狀：細，大多數係橢圓形，有光澤，喺秋天差唔多冬天嗰陣就出嚟。而且果皮比較龤譅譅、甚至重好酸噉，唔啱用嚟食。

## 睇埋
* 枇杷

## 攷

* Kumquat culture on CultureSheet.org
* Burkill, I. H. (1931). An enumeration of the species of Paramignya, Atalantia and Citrus, found in Malaya. *Gard. Bull. Straits Settlem*. 5: 212–220.
* Mabberley, D. J. (1998). Australian Citreae with notes on other Aurantioideae (Rutaceae). *Telopea* 7 (4): 333-344. Available online (pdf).
* Fruits of warm climates
* ''Fortunella crassifolia'' Swingle - Fruits and Seeds Flavon's Wild herb and Alpine plants
* *[http://species.wikimedia.org/wiki/Fortunella Fortunella]* 維基物種

*《台灣蔬果實用百科第三輯》，薛聰賢 著，薛聰賢出版社，2003年

## 出面網頁
* 柑橘主題館

類:四季常綠植物
類:灌木
四季桔

**四季桔**（，廣州或香港、澳門地區讀，佛山或清遠、韶關地區讀；學名：*Citrus × microcarpa*），粵地之外叫**四季橘**（），係東南亞出嘅一種水果，估計可能金桔同柑嘅雜交類果。

近年因為「金桔檸檬」飲品嘅流行令「金桔」名聲大噪，但「金桔檸檬」飲品用嘅所謂「金桔」其實係四季桔而唔係金桔。
越王井

**越王井**（，「越」又寫作「粵」），亦叫**九眼井**（），係中國廣東省廣州市嘅一個有名嘅古井，喺越秀區嘅應元路、廣州市第二中學應元學校嘅正對面嘅廣東省科學館後面嘅花園入面。嗰度有埲墻擋住，平時唔細心啲睇都睇唔出呢個井響嗰度附近。

## 史

相傳喺古代嗰陣，由於成日都俾海嘅漲退潮影響，搞到地下嘅水質好差，而南越王趙佗就負責鑿咗呢個井出嚟。不過由於佢嘅井水質比較好，所以嗰時凈係得廣州嘅封建統治者霸咗呢個井而唔畀百姓嚟掂。之前蘇東坡寫咗首詩就話咗雖然廣州地區啲人都鍾意呢個井啲水，但凈係得官員先至可以掂。喺古代嗰陣，市入面嘅茶樓就話佢係「山水名茶」、都成日嚟呢個井攞水嚟招客，一直到20世紀50年代為止，都有好多居民嚟呢度攞水嚟飲。但係到咗20世紀60年代，由於周邊俾人猛咁破壞生態環境，加上呢個井成日冇人嚟整，而導致井底出現淤積，搞到之前有嘅飲水功能都冇埋。不過隔籬重有嚿九眼古井嘅石碑響度。喺1983年8月份，廣州市政府公佈爲廣州市文物保護單位。而呢個井到而家為止有成2000幾年嘅歷史，係成個廣州入面保存得最耐嘅井。

## 出面網頁
*越王井

## 註
黃花崗劇院

**黃花崗劇院**（）係中國廣東省廣州市嘅其中一間劇院，喺越秀區先烈中路嗰邊。呢間嘢喺1983年廣州軍區空軍嚟負責丼錢起，講到佢嘅改名，係因為附近有間黃花崗七十二烈士墓響度先至改咗噉嘅名。佢係一間既可以演到大型劇團，又可影到之前用過嘅留聲電影，重更加係設計得比較新同有先進設備嘅現代化綜合影劇院。

## 敘述
*佔地面積：11,000㎡
*建築面積：7,500㎡
*1723個座位

## 入面有乜嘢
呢間嘢入面有現代化嘅音響、燈光同中央空調嘅設備，而後台重有兩層樓嘅化妝室響度，可以畀100個演員同時用都得。而裝備方面，有高度固定式立體放映機同留聲學環回音響系統。

類:廣州嘅戲院
大慶油田

**大慶油田**（）係位於中國東北黑龍江省嘅油田，總體喺大慶市。油田嘅名唔係源自當地地名，而係因爲佢喺中華人民共和國建國10週年之際發現，係中國第一處大油田、世界十大油田之一，由此改變自二戰之後中國石油依賴入口嘅局面，認爲係好值得慶賀嘅事，所以起名做「大慶」。而大慶市名亦係從呢個油田來，喺之前當地地名叫「安達」。

大慶油田係中國最大嘅油田，係世界上無幾多嘅特大型砂岩油田，由薩爾圖、杏樹崗、喇嘛甸、朝陽溝等52個油氣田組成，含油面積6000幾平方公里，而勘探範圍包括黑龍江全省、內蒙古海拉爾、吉林延吉、琿春等15個盆地，登記探礦權面積16萬平方公里。不過自2000年之後，大慶油田嘅原油生產衰退，於是逐漸轉爲產天然氣。

## 史

*1959年，松基三井噴出工業油流，正式發現大慶油田。
*1960年～1963年，油田發掘。
*1963年，油田全面投產。
*1997年，原油產量達最高記錄：5600萬噸。
*1999年，中國石油天然氣股份有限公司（中石油）從國有企業中國石油天然氣集團公司分離，民營化噉經營大慶油田。
*2002年，因爲油田減產，有大批工人失業，亦削減工人福利，結果發生失業工人嘅大規模示威。
*2003年，因爲原油減產、國內需求上升、中日爭端等，中國對日本嘅原油出口大降。
*2005年～2007年，由於原來嘅產區生產衰退，去勘探新嘅產區（油田、天然氣田），結果探明有一億噸石油、一千億立方米天然氣，而着手開發。

## 作爲時代符號嘅大慶油田
大慶油田喺1960年代開發，嗰時中國技術落後，靠係噉抌人力嘅人海戰術去開發。開發呢個油田時幾乎無用到外國技術、設備（至少無美國嘅援助），全靠班勞工，所以出咗啲勞動模範，亦都嗌咗個口號叫做「工業學大慶」。作爲現代工業奇蹟，亦鑑於大慶油田對中國工業嘅貢獻，喺舊陣時經常畀人提起，甚至聲名傳出國外，喺1970年代～1990年代時上過日本嘅地理敎科書。而日本人對大慶油田嘅關注亦在於如果當年間畀佢哋發現咗先，二戰戰局可能好唔同。不過隨住中國經濟猛速增長，石油需求劇增，越來越依賴外國石油。1990年代之後，中國加入WTO，由此油田直接面臨國際油價競爭，亦由於油田老化、產能下滑，佢急於提昇競爭力；而作爲大型國企，啲人認爲佢理所當然負責所有員工、甚至包埋佢嘅家庭世代，比如員工仔女一畢業唔理佢咩料都可以入呢間公司做嘢（包分配制度），人浮於事係國企通病。於是人力成本好不堪，甚至連豐厚利潤都蝕埋。

結果，人事重組，大規模裁員，兼削減福利，作爲好大型嘅國企，佢裁得嘅員工非常之多，於是引發工潮，發生大規模示威。當個油田開採到差唔多時，浄低嘅石油嘅開採難度會慢慢加大，同時油質下降，由此開採成本上升，同時由於市場，令大慶油田嘅利潤持續低走，後備資源唔夠，有都好投資成本都緊張，呢啲壓力直接轉嫁喺員工，加唔到人工，而中國物價飛漲，令員工生活質量下降。此外一啲天然氣爆炸之類嘅油田事故，亦都令員工問題成爲大慶油田好沉重嘅包袱。

## 產能下滑
大慶油田曾經係中國原油產量最大嘅油田，不過到2000年前後，油田老化，採出物當中含水量高達九成，原油一成未到。成個油田入到開發中後期，高含水、產量遞減避免唔到，所以原油產量下降，自1976年產量上到5000萬噸量級、穩產27年後，2003年下調到4000萬噸級至今。2012年之後，大慶油田再都唔係中國產量最大嘅油田，而排喺長慶油田之後。不過，雖然原油產量下滑，天然氣產量反而上升，所以而家油田逐漸轉產天然氣，叫做「以氣補油」。比如2007年時，大慶油田原油產量4169.8萬噸，天然氣產量25.5億立方米，到2013年時，原油產量4000萬噸，天然氣產量33億立方米。

雖然係噉，大慶油田嘅利潤持續走低，2005年稅前利潤破千億元，2011年跌成701億，2013年下滑到573億。此外，由於環境政策，好似廢水處理呢啲環保成本都唔輕。此外大慶油田要面臨國際競爭，比如2004年之後，世界油價高企，同時中國對外國石油依存度高，好多生意佬出國搵石油來賣，同時中石油本身亦有海外開發項目。大慶油田亦要面臨國內其他油田嘅競爭，中國搞緊西部大開發，諸如鄂爾多斯、準噶爾、塔里木、長慶、川渝、青海等都係有好豐富嘅油氣，油氣生產重點移向西部，來補返東部高含水量油田下滑嘅產量。

## 工潮同示威
2002年3月，大批失業工人抗議保險金上漲政策、以及要求保障醫療、退休福利，此外重指責政府腐敗、出賣國有資產而曬入自己荷包度，要求發返拖欠人工，成立獨立工會，控制當局幹部嘅年終獎金。示威持續約三個禮拜，人數有話幾千人，亦有話四、五萬人，係當地有史以來最大嘅工潮。

2014年4月、9月，過千職工家屬、仔女示威，抗議大慶油田放棄「職工仔女畢業包分配」嘅制度。包分配制度係大學生一畢業就有工開、唔使自己見工嘅制度，而家得少數好似大慶油田嘅企業單位重保留緊，企業內嘅職工佢哋嘅仔女就享受呢種待遇。噉樣嘅制度，入得大慶油田嘅人，佢嘅後代唔憂無米落鑊。所以導致大慶油田人力成本過高，機構腫滯，蝕咗利潤。有啲人認爲間企業根本唔使咁多人，裁噉啲係啱嘅，招工都應該搵嗰啲過到考核嘅人。而有啲人認爲，大慶喺黑龍江西部偏遠地方，唔入大慶油田呢個米飯班主，啲後生都唔知點搵食，而當年班工仔背井離鄉來大慶掘油田，對國家好大功勞，而家爲咗減員增效，而拋棄對員工嘅承諾，係面對社會道義嘅卸膊行爲。

## 攷


## 連出去
*大慶油田（官網）
*中華石油全圖系列出版物：中國陸上油田地圖、項目名錄和報告

類:中國油田
類:黑龍江
阿臣

**阿臣**（；，（聽）；；）係德國諾登西法倫地區嘅一個城市，西邊冇幾遠就係比利時同荷蘭嘅邊境。呢個城市係因為舊時有個好熱嘅溫泉響度先至改咗噉嘅名。

## 出面網頁

* City of Aachen (partly available in English)

類:德國城市
何嘉穎

**何嘉穎**（**Josefina Lee Dos Santos**，）係澳門歌星，較為人熟悉嘅名係佢個葡文名**Josefina Santos**，於2014年參與香港無綫電視節目《超級巨聲4》，晉身十六強。同年佢代表香港參加TVB全球華人新秀歌唱大賽。

何嘉穎係澳門大學葡文系畢業，亦係呢個學校榮譽學院嘅優異畢業生，畢業後繼續於澳門大學修讀葡萄牙語言同文化碩士課程。鍾意音樂嘅佢自細對音樂有濃厚興趣，先後自學鋼琴、結他、古箏及敲擊樂，依家係澳門大學管樂團成員，亦係澳門青年管樂團同澳門喝采敲擊樂團團員，兼任澳門敲擊樂協會理事，入團逾十年嘅佢曾經隨團喺多處巡迴演出，屢獲獎項。

## 音樂作品
*感受澳門·動容時刻（澳門旅遊局推廣主題曲中文版）
*Experience Macau（澳門旅遊局推廣主題曲英文版）
*澳門格蘭披治大賽車主題曲
*化雨春風（同蘇耀光、龍世傑、徐倩華合唱）（澳門大學三十週年主題曲中文版）
*Dreams in Hand（同蘇耀光、龍世傑、徐倩華合唱）（澳門大學三十週年主題曲英文版）
*十月初五約君來（十月初五街文化嘉年華主題曲）
*夜聲（featuring 百強）（澳門反家暴宣傳歌曲）

## 大型活動演出
*2010年10月9日 - Joe Jr. 歐西美點交響演唱會
*2010年12月20日 - 二○一○青春交響馬拉松青年音樂匯演
*2011年9月10日 - 愛很簡單（同澳門著名薩克風演奏家孫穎麟合作舉行首場二人音樂會）
*2011年10月8-9日 - 第五十八屆澳門格蘭披治大賽車路展
*2012年10月26日 - 世界新娘大賽2012總決賽
*2012年11月3日 - 第五十九屆澳門格蘭披治大賽車路展
*2013年3月16日 - 愛很簡單II - 孫穎麟與澳門青年管樂團音樂會
*2013年11月5日 - 澳門大學新校區啟用儀式文藝晚會
*2014年1月5日 - 澳門音樂力量年度大碟發佈會
*2014年5月23日 - 澳廣視《眾志成城30載》台慶晚會
*2014年8月23日 - 愛很簡單III - 孫穎麟與澳門青年管樂團音樂會
*2014年9月20日 - MACA流行音樂節2014：原音之夜

## 曾參與大型比賽
*澳門大學學生會《澳門大學“非凡·音viva voce”歌唱比赛》
*澳門特別行政區文化局《第28屆澳門青年音樂比賽》
*金沙中國有限公司《澳門威尼斯人第一屆澳門威尼斯人星願成真才藝大賽》
*澳門中華新青年協會《第三屆GIVE US A TUNE英語歌唱比賽》
*澳門中華學生聯合總會《第十一屆校園之聲全澳學生流行歌曲歌唱大賽》
*燦星制作《中國好聲音》第三季澳門推介會
*香港無綫電視《超級巨聲4》

## 電視節目
*2014年10月18日 - 勁歌金曲
*2014年10月20日 - 創新經典 TVB邁向48年

### 超級巨聲4比賽成績

## 攞過嘅獎
*2008年 - 澳門聖若瑟教區中學英文歌唱比賽 - 冠軍
*2009年 - 澳門聖若瑟教區中學英文歌唱比賽 - 冠軍
*2010年4月 - 澳門大學“非凡·音viva voce”歌唱比賽 - 冠軍、最佳台風獎
*2010年6月 - 第28屆澳門青年音樂比賽 - 敲擊樂重奏－西樂（2至10人）第一名
*2010年9月 - 第一屆澳門威尼斯人星願成真才藝大賽 - 亞軍
*2010年11月 - 第三屆GIVE US A TUNE英語歌唱比賽 - 冠軍、最佳台風獎、網上最佳人氣獎
*2010年12月 - 第十一屆校園之聲全澳學生流行歌曲歌唱大賽 - 校園之聲組冠軍、卓越舞台表現獎、全場最受歡迎獎
*2013年8月 - 第十一屆澳廣視至愛新聽力頒獎音樂會 - 至愛歌曲獎 夜聲 (featuring 百強)

## 攷
大眼雞 (船)

**大眼雞**係種唐式帆船，特徵係三面紅色帆，舊時廣東嗰頭零舍多，多數用嚟做生意同運貨。

大眼雞亦係香港其中一個象徵，香港旅遊發展局就用大眼雞做嘜頭。
大眼雞

**大眼雞**，又叫**木棉魚**，係鱸形目嘅一種魚，原產亞洲南面海域，係種價錢好平嘅食用魚。廣府人會將佢滾湯，而潮州人會將佢整成打冷用嘅潮式凍魚。
大眼雞 (搞清楚)

**大眼雞**可以係：
*大眼雞魚
*大眼雞 (船)
*前置式洗衣機
*香港甘草演員余子明個花名
余子明

**余子明**（**Yu Chi Ming**，）係香港甘草電視演員，一路都幫無綫電視拍劇，最出名係舊時綜藝節目《歡樂今宵》入面扮演嘅「大眼雞」，仲有喺1981年嘅無綫劇集《封神榜》同埋2001年嘅《封神榜》入面扮演嘅姜子牙。2020年8月份離開無綫電視。

2022年11月10號，余子明喺醫院過身，享年77歲。

## 演出

### 電視劇（ViuTV）
*2022年：《940920》 飾 林彥秋

## 出面網頁
* 
* 

類:前無綫電視男藝員
子明
木蝨

**木蝨**，又叫**床蝨**、**臭蟲**，係半翅目嘅一種蝨昆蟲，多數食人嘅血維生，鍾意匿響木造床板上面。

雖然粵名有個「蝨」字，但生物分類入面，木蝨同蝨乸係唔同目。
城南道

**城南道**（）係香港九龍城區一條馬路，嚮太子道東同賈炳達道之間。

## 附近
*南角道
*啟德道
*賈炳達道公園

## 有關
*龍崗道
*清朝時，九龍城
*軍用宿舍
*禁區
*海防
*港英政府
*殖民地
*賭檔
*毒販
*三不管
*黑市交易
*泰國料理
*小吃
*餐廳
黃石路

**黃石路**可以係：

* 黃石路 (上海)：喺上海市徐匯區。
* 黃石路 (廣州)：喺廣東省廣州市白雲區。
* 黃石路 (武漢)：喺湖北省武漢市江漢區。
* 黃石路 (十堰)：喺湖北省十堰市張灣區。
* 黃石路 (襄陽)：喺湖北省襄陽市襄州區。
* 黃石路 (威海)：喺山東省威海市榮成市。
* 黃石路 (南通)：喺江蘇省南通市如皋市。
TFBOYS

**TFBOYS**（英文全名：），係中國大陸一個男子組合，由王俊凱、王源同易烊千璽3位成員組成。樂隊喺2013年8月6號正式開始入娛樂界，第一份音樂作品係2013年10月份發佈嘅《Heart 夢·出發》嘅專輯。

## 背景
### 「TF家族」
「TF家族」係北京時代峰峻文化藝術發展有限公司屬下嘅少年藝術培訓機構同培訓品牌，佢專門用免費培訓、自願出道嚟吸引未成年嘅男學生嚟加入培訓。而TFBOYS成員王俊凱、王源，喺出道之前分別係第二批同第三批嘅實習生。

### 出道初期

「TF家族」係北京時代峰峻文化藝術發展有限公司喺川渝兩地搞出嘅少男組合，而呢間公司搞嘅實習生模式喺中國大陸嚟講好少見。因為喺TFBOYS入娛樂界之前，中國大陸幾乎見唔到好似TWINS或BOY'Z呢啲咁出名嘅本土偶像組合。雖然中國大陸好多經紀公司成日都搞呢單嘢，但都係肥嗮。而TF家族用嘅係免費培訓兼唔影響學業嚟吸引靚仔同有樣嘅未成年男仔嚟做實習生，而搞出咗第一批同第二批實習生出嚟。而二期實習生入面，其中王俊凱就係因為表現得比較好，所以就直接入咗一期生嘅範圍入面搞培訓。

TF家族喺2011年9月借住佢嘅EP——《我不要改變》嚟入娛樂界，但係達唔到目標而肥佬，搞到樂隊差啲要解散。喺2011年12月24號晚黑，好多實習生就喺TF家族入面，以最後一次喺短片入面出現。其中，王源呢位仁兄第一次喺TF家族短片入面出現。

2012年，大部分實習生都離開咗TF家族，凈係得返王俊凱、張瀟、王源同歐陽田戈響度。而北京時代峰峻文化藝術發展有限公司為咗提高上鏡率，喺2012年猛咁畀王俊凱參加名人騷節目，但都係唔掂。不過佢喺2月8號因為單唱《囚鳥》嘅短片搞㷫嗮成個網路，重慶時代峰峻公司借住呢個機會，錄咗好多同王俊凱有關嘅單人唱歌短片，而攞咗比較好嘅成績。

### 成熟階段
喺2013年，熟咗點搞實習生模式嘅北京時代峰峻文化藝術發展有限公司，就開始猛咁搞王俊凱同王源合唱，重有佢嘅家族綜藝節目出嚟。而2013年春，導演黃暾入咗TF家族，其中佢拍嘅第一部MV——《當愛已成往事》就引爆咗成個重慶嘅收視率，甚至成為重慶街坊嘅話題，﻿連重慶嘅地方傳媒都話佢好有潛力。2013年5月31號，王俊凱同王源合唱嘅歌曲——《洋蔥》而引爆咗成個華語地區嘅網路，連五月天樂隊嘅成員——陳信宏，都話要發去佢嘅Facebook度。

### 正式加入娛樂界
喺實習生階段積累咗人氣之後，2013年8月6號，北京時代峰峻文化藝術發展有限公司正式推出歌唱組合TFBOYS。

### 繼續㷫落去
2014年春季，TFBOYS成員王俊凱、王源同天宇兄弟一齊影嘅校園情景短劇——《男生學院自習室》而上咗BiliBili首頁。嗰年易烊千璽重喺北京嗰度參加咗嗰時比較㷫嘅《萬萬沒想到》短片嘅角色而刮咗埐「萬萬風」。而呢三位成員甚至喺新浪微博、百度貼吧、QQ空間同埋Instagram等社交平台、重有BiliBili都猛咁俾人傾，而佢嘅微博轉發量甚至超過嗰時最㷫嘅演藝明星。重喺嗰年暑假先後出咗新歌、拍片同搞代言產品嘅活動。尤其喺8月底嘅新歌——《青春修煉手冊》MV重入咗音悅臺嘅排行榜入面。

## 成員


File:ROYWANG20201230.jpg|王源
File:易烊千玺演唱会02.jpg|易烊千璽


## 註

## 出面網頁
*TFBOYS官方Facebook
*TF 家族官方Facebook FanPage
*TFBOYS公司官方微博
*TFBOYS組合官方微博
*TF家族後援會微博
*王俊凱微博
*王源微博
黃石路 (廣州)

**黃石路**（）係中國廣東廣州嘅兩條東西走向主幹道，分開咗東西北三個方向。東邊去到白雲大道；西邊分別去到大岡街同埋廣雲路嗰頭。

## 概要
由於呢兩條馬路係組成咗好似條平行線噉，呢度就分開介紹：
* 東西走向：全長5.1公里，闊11——43米，雙向2——6車道。
* 另一條東西走向：全長750米，闊25米，雙向4車道。

## 黃石路嘅三條道路，起點到終點
*黃石西路：從大岡街嗰邊開始，一直去到機場路嗰頭。
*黃石東路：從機場路嗰邊開始，一直去到白雲大道南同白雲大道北嘅交界嗰頭。
*黃石北路：從廣雲路嗰邊開始，一直去到白雲大道北嗰頭。

## 經過嘅道路
### 黃石西路·黃石東路
呢度啲路嘅順序係從西去到東嚟排嘅，其中**加粗**咗嘅字係主幹道：
*大岡街
*榕茵西路
***[[石槎路]]**、**[[小坪立交]]**
*榕茵東路
*石夏路、小坪西路
*小坪東路
*順興路
*馬務大街
***[[機場路 (廣州)|機場路]]**、**[[廣州機場高速公路|機場高速]]**
*航聯大道
*江景路
*明珠路
***[[雲城路|雲城西路]]**、**[[廣雲路 (廣州)|廣雲路]]**
*陳田村西街
***[[雲城路|雲城東路]]**
***[[白雲大道 (廣州)|白雲大道北]]**

### 黃石北路
***[[廣雲路 (廣州)|廣雲路]]**
***[[白雲大道 (廣州)|白雲大道北]]**
單于

**單于**（「單」字讀「善」；）係匈奴部落呀頭嘅稱呼，由秦代末年匈奴呀頭頭曼開創，用到匈奴亡咗為止。其他部落（譬如鮮卑、烏桓）亦有用。

## 睇埋
*可汗
單槓 (器械)

**單槓**係器械，用一轆圓柱形嘅鐵整，通常喺遊樂場度，可以玩引體上升。

## 睇埋
*單槓
熱乾麪

**熱乾麪**（）係中國湖北省武漢市其中一個漢族特色小食。熱乾麪喺湖北嘅大部分地區受歡迎。而家喺中國內地好多地區都見到佢。呢種麪同北京嘅炸醬麪、河南嘅燴麪、山西嘅刀削麪同埋四川嘅擔擔麪一齊，稱為中國五大名麪。重成為中國十大麪之首。

## 典故
究竟熱乾麪係點出嘅，到而家為止都無準確答案，但武漢當地大部分講嘅版就係喺20世紀20年代，嗰時漢口區嘅長堤街入面，有位嗌李包嘅人喺關帝廟嗰帶成日賣凍粉同湯麪。點知有日，天氣熱辣辣，搞到有好多剩低啲麪都未賣嗮，佢就驚住啲麵會發酵先至將佢丼咗落個鑊度煮熟，重整乾佢，放喺砧板度。但係佢一下唔小心倒瀉咗個油壺啲麻油淋咗喺麪度。而李包睇到麻油倒瀉嗮落個麪度就冇辦法，就將啲麪用油嚟溝渾再重新擺過。點知第日朝早，李包將溝咗油啲熟麪放喺滾水度煮熟再撈返出嚟整乾佢，跟住放落個碗度，之後加啲賣凍粉用嘅料，結果出咗又香又熱辣辣嘅麪。就係噉，啲人嚟想買佢，重諗住食過返尋味。後嚟有人問佢賣嘅係咩麪，佢就話係「熱乾麪」。就係噉，佢就開始賣呢啲麪，唔單止好多人諗住嚟佢間檔買呢種麪，甚至重有好多人想向佢學點整呢種麪。

## 點整

熱乾麪有7種唔同嘅整法：
### 第1種整法
#將梘水麪煮或蒸到九成熟嗰陣撈佢出嚟，跟住加芝麻油溝渾佢，跟住將啲麪攤喺個砧板或個碗度，等到佢凍到差唔多為止。
#喺就快用嚟食得嗰陣，用漏羹將啲麪放喺滾水度整到佢熱辣辣，跟住撈返出嚟。
#之後淋啲整好咗嘅芝麻醬、豉油、辣嘅蘿蔔粒，重可以按個人嘅口味嚟落啲鹹菜粒、蔥花、辣椒油、味精、胡椒粉、醋、雪菜、雞湯。
### 第2種整法
#將梘水麪加羹香油，跟住溝渾佢。
#放落個蒸鍋度，用高火蒸佢10分鐘。
#蒸到OK咗啲麪就用筷子嚟整散佢，一直到佢凍咗為止。
#將啲榨菜、酸豆角同香蔥都刴碎嗮。
#最後將啲芝麻醬用蔴油，豉油，生抽同鹽嚟溝渾佢。咁住將攤凍咗啲面丼返落個鑊度，煮大概1分鐘（熟咗就得，唔冇整到太醂）。跟住撈返出啲面就放落個碗度，將溝渾咗嘅醬汁同榨菜、酸豆角同香蔥淋落個麪度，最後趁熱嚟溝渾佢就得喇。

*提醒：如果你鍾意食辣嘅，可以將啲榨菜同酸豆角入面加啲辣椒油或辣椒醬就得。

### 第3種整法
#喺水入面加啲食用碱化開啲麪
#倒落去裝住麪粉嘅盆度
#加啲鹽用筷子溝渾
#搓成嚿硬啲嘅大麪團
#將嚿大麪團分成幾嚿細嘅麪團仔（方便躑麪機嚟躑）
#躑佢幾次變成嚿滑嘅麪皮為止
#跟住用圓麪窿嚟整嚿細嘅圓麪條出嚟
#將冚唪唥嘅細麪團仔，都按返第7步嚟整。
#煲一大煲水，等到滾咗之後，將冚唪唥躑好嗮嘅圓麪條丼嗮落去滾水度，煮到七成熟（如估即整即食嘅，就直接煮到全熟為止）。
#跟住整乾啲水，撈返出嚟，放到有風嗰度整返凍佢或直接過冷河。
#稍微凍咗啲之後，就加啲麻油落去溝渾（費事黐實嗮），跟住再攤返凍佢。
#等佢凍咗之後，放入面冰箱入面再雪一陣。
#過咗無耐之後拎返出嚟，跟住放入個鑊入面整熟佢，嗰時嚿麪已經五成熟。
#再稍微熝下佢就得
#跟住撈返啲麪出嚟再放落個碗度。之後加啲鹽、味精、豉油同醋。
#加啲蘿蔔碎同芝麻醬落去，最後放埋蔥花就得。

### 第4種整法
#將啲芝麻醬同香油逐啲溝渾，整成稍微有啲濃嘅醬汁，之後加生抽同鹽落去繼續溝渾，變成芝麻醬汁為止。另外，重要將蒜蓉、胡椒粉、醋同糖整成調味汁。
#將啲花生拍爛佢，而辣蘿蔔乾同香蔥都切成碎。
#喺個鑊入面加啲水，再煲滾佢，之後加啲麪繼續煲滾佢3分鐘，整到八成熟（要保持硬心）就得，控乾啲水，跟住加羹香油，之後用風機吹幹。
#淋啲芝麻醬汁同蒜味汁，跟住將拍爛咗嘅花生、辣蘿蔔乾同香蔥碎加落去，溝渾就得。

### 第5種整法
### 第6種整法
### 第7種整法

## 註

## 攷
* 教你武汉热干面的做法 贝太厨房
* 热干面 美食杰
* 武汉热干面 董元【心食谱】
* 武汉热干面 中国菜谱网
單槓

**單槓**係器械體操，國際運動競賽項目，嚮奧林匹克運動會同埋亞洲運動會都有得比賽。

## 睇埋
*雙槓
*高低槓
龍崗道

**龍崗道**（；）係香港九龍城區嘅一條馬路，嚮太子道東同賈炳達道之間。路邊有地標電話機樓九龍城郵局、九龍樂善堂小學兼樂善堂醫療中心。

## 附近嘅道路
*南角道
*城南道
*啟德道
*賈炳達道公園
*九龍城廣場
*衙前圍道

## 歷年相片

## 交通
港鐵宋皇臺站：B2出入口、B3出口（只可以出站）。

## 周邊嘅建築
*龍城圍牆
*峰火台
*站崗
*衣服標緻龍圖案
*龍崗站
海心沙亞運公園

（）係中國廣東省廣州市嘅其中一間公園，喺天河區嘅海心沙入面。東邊靠住珠江；南邊可以望到廣州塔；西邊靠住二沙島；北邊靠住珠江新城CBD商務區。呢間公園係成個廣州市入面，唯一一間以亞運嚟做主題嘅公園。家吓呢間公園從2012年開始，免費向出面嘅公眾開放。

喺2010年廣州亞運會嘅開閉幕式，同埋美國CBS影嘅The Amazing Race第24季就喺呢度搞過任務。

## 敘述
*佔地面積：170,000㎡
*長度：
*:東西：960m
*:南北：250m

成個島好似隻白色嘅帆船噉，證明咗廣東人民嘅務實精神，攞住激情去到出面噉解。

## 景區
呢間公園嘅主要景區有城市之心、百萬花海、星光大道、音樂噴泉、白雲之帆同埋海心亭。

## 附近嘅交通

*地鐵
*:：海心沙站

類:廣州公園
類:天河區
類:珠江新城
類:廣州旅遊景點
合景國際金融廣場

**合景國際金融廣場**（；），簡稱**合景國際**（；），佢係中國廣東省廣州市嘅其中一間高樓大廈，喺天河區珠江新城嘅華夏路同華就路嘅交界。

## 負責方
呢間大廈係由合景泰富地產嚟負責開發，香港ROCCO建築設計有限公司嚟負責設計，合景泰富地產嚟負責起呢棟大廈。仲量聯行嚟負責管理。

## 逳手同落成時間
呢間大樓喺2005年開始逳手，2007年落成。

## 參考
*  广州•合景国际金融广场
* International Finance Place SkyscraperPage.com
* International Finance Place SkyscraperCity.com
* Hejing International Finance Place china-realestate.cn

類:廣州摩天大廈
類:天河區建築物
東濠涌高架橋

**東濠涌高架橋**，又可以嗌**東濠涌高架**，係中國廣東省廣州市嘅其中一條南北走向嘅高架路。呢條橋嘅大部分路段喺1993年11月起好，凈係得一小部分喺1994年7月先至搞掂。

## 去到邊
起點喺沿江中路、沿江東路同埋內環路連埋一齊嘅位，終點去到麓湖路嘅南方電視台附近。

## 匝道數量
呢條橋有東堤二馬路、廣九大馬路、東風中路、東風東路同埋環市東路嘅4條上落匝道。